Ketahui 8 Perkara Ini Sebelum Mohon Pinjaman Peribadi

Memang tidak dinafikan, pinjaman peribadi atau
personal loan
merupakan salah satu cara yang paling cepat untuk anda mendapatkan wang yang banyak untuk digunakan untuk tujuan-tujuan tertentu seperti memulakan perniagaan atau menanggung
kos kahwin
. Namun begitu, anda perlu berhati-hati kerana buat
personal loan
ini merupakan satu komitmen yang besar dan anda perlu membayarnya semula dengan kadar pinjaman yang tinggi. Artikel ini akan berkongsikan lapan perkara wajib yang anda perlu tahu tentang pinjaman peribadi.

Table of Contents

Toggle

8 Checklist Perlu Tahu Sebelum Ketahui Cara Buat Personal Loan
1. Maksud Pinjaman Peribadi
2. Tempoh Loan Peribadi
3. Institusi Kewangan yang Menawarkan Pinjaman Ini
4. Jumlah yang Boleh Dipinjam Berdasarkan Nisbah Pembiayaan Hutang (DSR)
5. Kadar Faedah Pinjaman Peribadi
6. Dokumen Loan Peribadi
7. Proses Kelulusan Segera
8. Keburukan Pinjaman Peribadi
Adakah Anda Patut Mohon Pinjaman Peribadi?
Tips Buat Personal Loan

8
Checklist
Perlu Tahu Sebelum Ketahui Cara Buat
Personal Loan

Sebelum ini, anda mungkin pernah nampak saudara-mara atau rakan terdekat buat pinjaman peribadi untuk mendapatkan duit dengan cepat dan menggunakan wang tersebut untuk memenuhi kehendak peribadi seperti
 beli kereta
, tukar motor baharu,

renovate
rumah
 dan sebagainya. Anda mungkin terfikir untuk memohon pinjaman yang sama sebab ia nampak mudah untuk diluluskan, proses yang tidak
complicated
 dan anda boleh membayar semula dalam tempoh lima hingga 10 tahun. Sebelum anda memohon pinjaman, anda perlu ketahui lapan cara buat pinjaman peribadi ini terlebih dahulu.

1. Maksud Pinjaman Peribadi

Apa itu pinjaman peribadi atau
personal loan
? Ia

merupakan sejumlah wang yang anda pinjam daripada institusi kewangan seperti bank atau syarikat kewangan. Apabila pinjaman ini dibuat, peminjam perlu membayar semula jumlah wang yang dipinjam sekali dengan kadar faedah
personal loan
 yang telah dipersetujui dalam tempoh masa yang tertentu. Untuk pengetahuan anda,
personal loan
 merupakan satu bentuk pinjaman tanpa cagaran tidak seperti
 pinjaman perumahan
 atau pinjaman kereta. Ini bermakna bank tidak boleh “tarik” apa-apa aset daripada anda sekiranya anda gagal bayar semula pinjaman.

Bagi pinjaman perumahan, bank boleh
 lelong rumah
 anda sekiranya anda tidak bayar semula pinjaman atau

loan
rumah
 dalam tempoh tertentu. Namun berbeza dengan pinjaman peribadi, anda berpotensi untuk diisytiharkan
muflis atau bankrap
 sekiranya gagal membayar balik pinjaman seperti dijadualkan.

2. Tempoh
Loan
 Peribadi

Pihak Bank Negara Malaysia telah menetapkan tempoh pembayaran maksimum pinjaman peribadi adalah selama 10 tahun. Namun begitu, tidak semua institusi kewangan seperti bank menawarkan tempoh yang sama. Terdapat sesetengah bank yang hanya memberikan tempoh lima tahun, dan ada juga bank yang memberikan tempoh tujuh tahun untuk peminjam bayar semula pinjaman. Oleh sebab itu, anda perlu memastikan untuk memeriksa tempoh pembayaran pinjaman dengan institusi kewangan pilihan anda.

3. Institusi Kewangan yang Menawarkan Pinjaman Ini

Dapatkan pinjaman anda daripada institusi kewangan atau perbankan yang mempunyai lesen daripada Bank Negara Malaysia. Penting untuk anda dapatkan
pinjaman peribadi sah dan selamat
 untuk elakkan diri anda daripada meminjam daripada ejen peminjam yang tidak berdaftar atau haram seperti pinjaman
ah long
,
loan shark
dan sebagainya. Secara asanya, anda boleh memohon pinjaman peribadi online atau
walk-in
ke bank. Berikut merupakan bank-bank yang menawarkan pinjaman ini:

Bank

Jenis Pinjaman Peribadi

Bank Rakyat

Pinjaman Peribadi Bank Rakyat

Bank Islam

Pinjaman Peribadi Bank Islam

BSN

Pinjaman Peribadi BSN

Maybank

Pinjaman Peribadi Maybank

CIMB

Pinjaman Peribadi CIMB

4. Jumlah yang Boleh Dipinjam Berdasarkan Nisbah Pembiayaan Hutang (DSR)

Anda boleh membuat carian mengenai institusi kewangan atau bank yang anda ingin mohon. Anda juga disarankan untuk memilih bank atau institusi kewangan yang mempunyai reputasi yang baik bagi membolehkan anda mendapat perkhidmatan yang terbaik dan boleh memenuhi keperluan kewangan anda. Biasanya, Nisbah Khidmat Hutang atau
Debt Service Ratio
 (DSR) merupakan pengukur keupayaan anda sebagai peminjam untuk membayar semula pinjaman anda.

Bank di Malaysia melihat DSR ini sebagai salah satu faktor utama untuk menentukan sama ada anda layak untuk membuat pinjaman atau sebaliknya. Berikut merupakan formula mengira DSR:

Komitmen Bulanan/Gaji Bersih x 100% = Peratus DSR

Sebagai contoh, jika anda memiliki gaji bersih sebanyak RM4,000 sebulan dengan komitmen bulanan sebanyak RM2,100, berikut anggaran DSR anda:

RM2,100/RM4,000 x 100% = 52.5%

Oleh sebab itu, anda disarankan untuk memastikan kadar DSR anda di bawah 60 peratus untuk memastikan permohonan pinjaman anda diluluskan oleh pihak bank. Apabila memohon pinjaman, bank biasanya akan bersetuju untuk membenarkan anda meminjam sehingga tiga hingga empat kali ganda daripada pendapatan bulanan anda. Kebanyakan bank di Malaysia membenarkan pinjaman pada jumlah purata RM20,000 hingga RM50,000 dengan mengambil kira faktor seperti nisbah khidmat hutang peminjam, pendapatan bulanan dan sejarah kredit.

5. Kadar Faedah Pinjaman Peribadi

Secara asasnya, kadar faedah pinjaman peribadi ditentukan oleh bank berdasarkan tiga faktor seperti berikut:

Jumlah wang yang dipinjam

Tempoh pinjaman

Skor kredit

Salah satu cara yang anda boleh lakukan untuk mengurangkan kadar faedah pinjaman adalah dengan memilih tempoh pinjaman yang lebih pendek. Selain itu, pastikan juga anda menyemak tawaran yang ditawarkan oleh pihak bank kerana kebiasaannya ada sesetengah bank yang menawarkan ganjaran-ganjaran tertentu seperti
cashback
.

6. Dokumen
Loan
Peribadi

Anda perlu menyediakan dokumen peribadi dengan teratur apabila berurusan dengan bank untuk tujuan pinjaman peribadi. Berikut merupakan dokumen yang diperlukan oleh pihak pemberi pinjaman:

NRIC (MyKad)

Penyata
KWSP
 terkini atau

Slip gaji tiga bulan terkini

7. Proses Kelulusan Segera

Proses kelulusan pinjaman peribadi ini sangat pantas. Anda boleh menerima wang pinjaman anda dalam tempoh satu jam sehingga 48 jam sahaja bergantung pada bank anda. Pinjaman peribadi ini boleh dikatakan sesuai untuk situasi-situasi kecemasan yang memerlukan wang dengan kadar segera. Meskipun begitu, ambil kira keadaan kewangan anda bagi mengelakkan anda tidak mampu membayar balik pinjaman anda.

8. Keburukan Pinjaman Peribadi

Apa akan jadi kalau anda gagal bayar pinjaman peribadi? Kegagalan untuk membuat pembayaran boleh menyebabkan anda didakwa di mahkamah tetapi ini selalunya merupakan tindakan terakhir yang dilakukan oleh pihak pemberi pinjaman sekiranya tidak ada jalan penyelesaian lain. Biasanya, individu yang gagal bayar balik pinjaman akan dikenakan penalti dengan caj pembayaran lewat dan jika anda masih gagal membayar caj ini, pemberi pinjaman anda boleh mendapatkan bantuan dan perkhidmatan pengutip hutang untuk menghubungi anda.

Ia secara tidak langsung menyebabkan
skor kredit CTOS
atau
 laporan CCRIS
 anda juga akan tercemar dan menyukarkan anda untuk membuat pinjaman bank seperti
pinjaman kereta
 pada masa yang akan datang. Sekiranya pihak bank pasti 100 peratus yang anda sebagai peminjam tidak mampu untuk membayar semula pinjaman anda, pihak bank biasanya akan memfailkan petisyen bankrap terhadap anda.

Adakah Anda Patut Mohon Pinjaman Peribadi?

Selain penggunaan
 kad kredit
, pinjaman peribadi boleh dikatakan sebagai penyelesaian kewangan pilihan ramai kerana anda boleh membuat pinjaman wang dengan mudah dan cepat sekiranya anda layak. Malah, anda juga bebas menggunakan wang yang dipinjam mengikut keperluan anda. Antara sebab paling lazim pinjaman ini dibuat di Malaysia adalah:

Pinjaman kahwin untuk perbelanjaan majlis

Perubatan kerana peminjam tidak mempunyai polisi
 insurans perubatan

Modal berniaga atau ingin mengembangkan perniagaan

Membeli alat elektronik atau gajet yang mahal

Namun begitu, perlu diingatkan pinjaman peribadi mempunyai kadar faedah pinjaman yang tinggi bergantung kepada institusi kewangan anda. Oleh sebab itu, sebelum anda
personal loan
, anda perlu pastikan kadar faedah tidak terlalu tinggi untuk mengelakkan anda terjerat dengan beban kewangan yang tinggi. Selain itu, pastikan juga tujuan anda meminjam itu sememangnya penting dan anda sudah tidak ada pilihan lain.

Bayangkan anda buat pinjaman peribadi untuk tanggung kos kahwin dan anda perlu membayar semula jumlah yang dipinjam dalam tempoh 10 tahun. Apabila anda berkahwin, komitmen kewangan anda akan semakin bertambah dan terus bertambah. Anda perlu memikirkan duit untuk bayar sewa rumah, ansuran kereta, barangan keperluan, barang dapur, yuran sekolah anak dan sebagainya. Bukan itu sahaja, anda juga masih lagi perlu membayar pinjaman yang anda telah buat untuk majlis perkahwinan anda.

Ini bermakna komitmen bulanan anda akan semakin banyak dan ini akan menyukarkan anda untuk membuat simpanan tidak kira sama ada
simpanan tetap
,
simpanan persaraan
 ataupun
simpanan tabung pendidikan
 anak selepas berkahwin. Disebabkan komitmen kewangan yang tinggi sebegini, ramai peminjam yang gagal untuk membayar semula pinjaman dalam tempoh yang ditetapkan.

Tips Buat
Personal Loan

Apabila anda membuat pinjaman ini, anda sebenarnya menambah jumlah komitmen bulanan anda. Oleh sebab itu, melainkan anda memang memerlukan wang untuk tujuan yang mustahak, anda tidak digalakkan untuk memohon pinjaman ini. Tetapi sekiranya anda merasakan anda mampu untuk membayar semula jumlah pinjaman anda dalam tempoh yang ditetapkan, anda bebas untuk membuat pinjaman mengikut keperluan anda. Berikut merupakan tips buat
personal loan
sekiranya anda ingin meneruskan hasrat untuk buat pinjaman peribadi:

Periksa rekod kewangan anda

Pastikan anda berdisiplin

Baca dengan teliti terma dan syarat

Mula kumpul rekod kredit

Diharapkan perkongsian artikel kali ini dapat membantu anda memahami perkara-perkara penting mengenai pinjaman peribadi. Selain itu, sekiranya anda sedang mencari
 insurans kereta
,
 insurans motor
 atau
 insurans rumah
, anda juga boleh layari
beli insurans
 untuk info lanjut. Qoala merupakan platform beli insurans yang mudah, telus dan pantas dengan tawaran harga yang kompetitif dan berpatutan.

Kongsi:


6 Langkah Mohon Pinjaman Perniagaan di Malaysia

Selain memohon

bantuan perniagaan
 daripada agensi-agensi kerajaan, anda juga boleh membuat pinjaman perniagaan dengan pihak bank untuk mengembangkan perniagaan anda ke tahap yang lebih baik. Artikel ini akan menjelaskan dengan lebih lanjut mengenai pinjaman perniagaan serta bank-bank terbaik untuk anda mohon pinjaman perniagaan atau
business loan
di Malaysia.

Table of Contents

Toggle

Bagaimana Pinjaman Perniagaan Boleh Membantu Bisnes Anda?
Cara Mohon Pinjaman Perniagaan
1. Tentukan Jumlah Pinjaman yang Diperlukan
2. Sediakan Pelan Bisnes untuk Pihak Bank
3. Pertimbangkan Terma dan Syarat Pinjaman
4. Pilih Jenis Pinjaman Perniagaan yang Sesuai
5. Sediakan Dokumen yang Diperlukan
6. Hantar Borang Permohonan
Senarai Pinjaman Perniagaan Terbaik untuk Anda Mohon

Bagaimana Pinjaman Perniagaan Boleh Membantu Bisnes Anda?

Sebagai pemilik bisnes, banyak perkara yang perlu difikirkan terutama sekali bab-bab kewangan bisnes anda. Anda perlu fikirkan kos-kos operasi seperti bayar

gaji bulanan
 pekerja, bayaran bulanan sewa pejabat,

pembayaran cukai
, pemasaran dan banyak lagi. Dengan kata lain,

akaun perniagaan
 atau kewangan syarikat perlu berada dalam keadaan yang kukuh dalam menentukan kejayaan bisnes anda.

Pinjaman perniagaan merupakan satu produk kewangan khusus untuk pemilik perniagaan. Jumlah pinjaman yang anda boleh pinjam bergantung kepada saiz syarikat anda, pusing ganti pekerja tahunan (
turnover
), klasifikasi perniagaan dan kriteria penilaian bank. Pinjaman perniagaan boleh dilihat sebagai satu langkah yang praktikal sekiranya tujuan anda adalah:

Mengembangkan operasi;

Menambah baik peralatan;

Mengambil lebih ramai pekerja.

Hutang pinjaman perlu dibayar semula kepada pihak bank mengikut terma dan syarat yang telah dipersetujui. Jumlah pinjaman yang anda bayar termasuk sekali dengan caj faedah daripada pihak peminjam. Kebiasaannya, kadar faedah dikenakan sepadan dengan profil risiko perniagaan anda. Contohnya, risiko perniagaan yang lebih tinggi akan dikenakan kadar faedah yang lebih tinggi.

Cara Mohon Pinjaman Perniagaan

Memohon pinjaman perniagaan mempunyai caranya yang tersendiri dan ia berbeza dengan permohonan

pinjaman peribadi
,
loan
kereta
 dan sebagainya. Kebiasaannya, tempoh permohonan pinjaman perniagaan mengambil masa dari beberapa jam sehingga beberapa hari sebelum ia boleh diluluskan. Berikut adalah langkah yang perlu anda ambil untuk mohon pinjaman perniagaan:

1. Tentukan Jumlah Pinjaman yang Diperlukan

Anda perlu kenal pasti tujuan spesifik anda memohon pinjaman ini. Mungkin anda mahu menambah pekerja, membuat kerja penambahbaikan atau lain-lain. Anda boleh menggunakan kalkulator pinjaman secara online untuk kenal pasti jumlah pinjaman yang anda perlukan.

2. Sediakan Pelan Bisnes untuk Pihak Bank

Masukkan sekali butiran pelan bisnes secara terperinci dalam permohonan pinjaman akan membantu
loan
anda untuk diluluskan dengan lebih mudah. Hal ini kerana, pihak bank boleh membuat penilaian dengan lebih baik. Pelan bisnes yang bagus dan realistik akan meningkatkan peluang permohonan pinjaman perniagaan anda untuk diluluskan.

3. Pertimbangkan Terma dan Syarat Pinjaman

Setiap bank menetapkan terma dan syarat yang berbeza-beza. Disebabkan ini, anda perlu pastikan yang anda betul-betul fahami perkara ini sebelum membuat keputusan untuk memilih bank terbaik. Oleh sebab itu, anda perlu tahu kemampuan bisnes anda untuk membayar semula jumlah pinjaman. Pemberi pinjaman akan menentukan kadar pembayaran bulanan anda berdasarkan pelbagai faktor seperti:

Jenis pinjaman;

Keuntungan perniagaan;

Jenis perniagaan;

Tempoh perniagaan beroperasi;

Pendapatan pemilik perniagaan;

Sejarah kredit
.

4. Pilih Jenis Pinjaman Perniagaan yang Sesuai

Keputusan seterusnya yang perlu anda buat adalah memilih jenis pinjaman yang sesuai untuk matlamat perniagaan anda. Terdapat pelbagai jenis pinjaman perniagaan yang anda boleh mohon dan setiap pinjaman mempunyai kelebihan yang tersendiri.

5. Sediakan Dokumen yang Diperlukan

Anda perlu menyediakan dokumentasi yang komprehensif yang mengandungi segala aktiviti dan keadaan kewangan syarikat anda. Proses ini akan membantu pihak bank menilai sama ada bisnes anda memenuhi syarat mengikut kriteria yang telah mereka tetapkan. Setiap pemberi pinjaman akan memerlukan dokumen yang berbeza-beza tetapi kebiasaannya ini merupakan senarai dokumen yang akan diminta oleh pihak bank:

Butiran perniagaan anda seperti pelan perniagaan, nama, alamat, cukai dan sebagainya;

Penyata kewangan peribadi dan berkaitan perniagaan seperti
penyata cukai
, penyata bank, bil

kad kredit
, kunci kira-kira, perjanjian pajakan, senarai aset perniagaan dan fail lain yang berkaitan;

Maklumat tentang pemilik perniagaan seperti butiran peribadi untuk sesiapa sahaja yang memiliki lebih daripada 20 hingga 25 peratus syarikat.

6. Hantar Borang Permohonan

Selepas anda selesai menyediakan borang, anda boleh hantar borang permohonan tersebut kepada pihak bank. Selepas itu, anda mungkin perlu melalui proses temu duga dengan pihak bank kerana ia merupakan sebahagian daripada proses memohon pinjaman perniagaan. Di dalam temu duga ini, pihak bank akan bertanya segala perkara penting berkaitan bisnes anda untuk membantu mereka menilai permohonan anda.

Anda perlu dapatkan penjelasan daripada bank pilihan anda untuk mendapatkan kepastian sama ada temu duga ini akan dijalankan secara online atau secara fizikal. Apabila segala proses selesai, anda perlu menunggu untuk tempoh masa yang tertentu untuk mengetahui sama ada permohonan anda berjaya atau sebaliknya.

Senarai Pinjaman Perniagaan Terbaik untuk Anda Mohon

Anda bebas memilih mana-mana pinjaman perniagaan terbaik yang ada di Malaysia. Sebelum anda memilih pinjaman perniagaan Maybank, BSN, Bank Rakyat dan sebagainya, anda disarankan untuk mengkaji dengan lebih dalam tentang pinjaman yang anda mahu ambil. Dapatkan juga nasihat daripada penasihat kewangan untuk mendapatkan pandangan profesional. Berikut adalah antara pilihan yang anda patut pertimbangkan:

Pinjaman Perniagaan

Jenis Produk Pinjaman

BSN

Pinjaman Perniagaan TemaNiaga

Pinjaman Perniagaan Kemudahan Automasi dan Digitalisasi (ADF)

Pinjaman Perniagaan TemanMesra

Pinjaman Perniagaan PKBC

Pinjaman Perniagaan BSN Micro Pemerkasa

Pinjaman Perniagaan Pemerkasa Belia

Pinjaman Perniagaan Pemerkasa Istimewa

Pinjaman Perniagaan Pemerkasa-Nita

Maybank

Pinjaman / Pembiayaan Mikro SME-i

Pembiayaan Digital PKS Maybank

Pinjaman/Pembiayaan Perniagaan Profesional-i

Bank Rakyat

Skim Pembiayaan Mikro-i MUsk

Skim Pembiayaan Dana Perusahaan Mikro (MEF)

Skim Pembiayaan Ekonomi Desa-i (SPED)

Pembiayaan Mikro-i ME2

Skim Jaminan Usahawan Mara

Bank Islam

Program Pembiayaan Mikro iTEKAD

Bantuan Mikro BangKIT dari Bank Islam

SME – PENJANA Tourism Financing (PTF)

CIMB

Pembiayaan Modal Kerja SME

Kemudahan Bantuan dan Pemulihan Bersasar (Targeted Relief and Recovery Facility – TRRF)

Pinjaman Premis Perniagaan

Skim Jaminan Modal Kerja-i

Skim Jaminan Automasi dan Digital

Skim Kemudahan Agromakanan

Pembiayaan Skim Kerajaan PKS (Semua Sektor Ekonomi)

Public Bank

Permohonan Pinjaman PKS ABM / Rakan Kongsi

Bank Muamalat

PENJANA Tourism Financing (PTF)

Muamalat BizSTAR-i

Agro Bank

Kemudahan Pembiayaan Modal Kerja-i (Tawarruq)

Program Pembiayaan Agro Bakti

Skim AgroMakanan (PENJANA)

Tanaman Semula Kelapa Sawit-i (SAWIT-i)

Skim Pembiayaan Agropreneur Muda (Agro-YES)

Seperti yang telah dinyatakan di atas, pinjaman perniagaan boleh menjadi satu kemudahan untuk bisnes anda manfaatkan. Namun begitu, sekiranya bisnes anda berada dalam krisis, pinjaman kewangan bukanlah sesuatu yang anda patut ambil. Anda mungkin akan menghadapi kesukaran untuk membayar semula pinjaman anda nanti.

Anda sebagai pemilik bisnes perlu bijak dalam membuat sebarang keputusan kerana setiap keputusan yang diambil boleh memberikan impak kepada perniagaan anda. Mengambil pinjaman perniagaan boleh membantu bisnes anda menguruskan kewangan syarikat terutama sekali pengurusan aliran tunai dengan lebih baik.

Selain itu, sekiranya anda ingin dapatkan info lanjut berkaitan
insurans kereta
, layari laman web Qoala untuk info lanjut. Qoala merupakan platform perbandingan insurans yang komprehensif di Malaysia dengan tawaran perlindungan
insurans kereta terbaik
 pada harga mampu milik.

Kongsi:


7 Perkara Perlu Tahu Tentang Potongan Cukai Bulanan (PCB LHDN)

Anda mesti tertanya-tanya apa itu PCB LHDN atau potongan cukai bulanan yang dinyatakan dalam
penyata slip gaji
 anda. Potongan Cukai Bulanan atau lebih dikenali sebagai PCB LHDN merupakan sejumlah wang yang dipotong secara bulanan daripada gaji pekerja. Ia dibayar kepada Lembaga Hasil Dalam Negeri (LHDN) bagi tujuan pembayaran
cukai pendapatan pekerja
.

Table of Contents

Toggle

Pertama Kali Bayar Cukai Pendapatan? Ini Perkara Penting Tentang Potongan Cukai Bulanan (PCB LHDN)
1. Maksud PCB: Apa Itu PCB LHDN
2. Syarat Potongan PCB
3. Cara Kira PCB LHDN: Pengiraan Potongan Cukai Bulanan
4. Gaji Minimum untuk Potongan PCB
5. Peratus Potongan PCB: Kadar Potongan Cukai Pendapatan Bulanan
6. Jadual PCB 2022/2023: Jadual Potongan Cukai Bulanan
7. Rebat Cukai Pendapatan
Beli Insurans Kesihatan, Insurans Nyawa untuk Nikmati Rebat Cukai Pendapatan

Pertama Kali Bayar Cukai Pendapatan? Ini Perkara Penting Tentang Potongan Cukai Bulanan (PCB LHDN)

Sebenarnya, ramai khususnya golongan muda yang masih keliru dengan potongan cukai berjadual (PCB LHDN) ini. Ada yang menyangka
cukai pendapatan
 telah pun diuruskan apabila gaji dipotong setiap bulan.

Salah faham ini sekali gus menyebabkan ada segelintir pembayar cukai yang hanya menyedari bahawa mereka masih berhutang atau ada
tunggakan cukai
 apabila menerima notis daripada pihak LHDN.

Sekiranya anda masih lagi kurang jelas mengenai LHDN PCB, panduan lengkap ini akan membantu anda memahami semua perkara berkaitan Potongan Cukai Bulanan termasuk cara kira PCB gaji, jadual potongan PCB dan banyak lagi.

1. Maksud PCB: Apa Itu PCB LHDN

Anda mungkin tertanya-tanya apa maksud PCB dalam slip gaji, bukan? PCB atau turut dikenali sebagai potongan cukai bulanan 2023 adalah potongan pendapatan saraan pekerja untuk bayaran
cukai pendapatan tahun semasa
. Ia merupakan mekanisme potongan cukai oleh majikan secara bulanan.

Dalam erti kata lain, majikan akan membuat penolakan sejumlah wang daripada gaji anda untuk menjelaskan PCB anda setiap bulan sekiranya anda melepasi syarat potongan PCB yang ditetapkan. PCB LHDN ini boleh dianggap sebagai skim bayaran cukai tahunan secara
in advance
 atau skim bayaran cukai secara ansuran.

Potongan cukai berjadual ini bertujuan untuk mengelakkan anda (pembayar cukai) terasa terbeban apabila perlu menjelaskan amaun cukai tahunan yang besar secara sekaligus.

2. Syarat Potongan PCB

Berdasarkan
laman web LHDN
, individu yang mempunyai pendapatan penggajian tahunan melebihi RM34,000 selepas potongan KWSP perlu mendaftar
file
 cukai pendapatan terlebih dahulu. Apabila anda sudah ada
file
 cukai pendapatan, biasanya PCB atau cukai bulanan berjadual akan dipotong daripada gaji anda.

Siapa perlu bayar PCB? Jika gaji anda melepasi syarat potongan PCB, maka anda mesti nampak ada potongan PCB dalam slip gaji anda. Layak PCB gaji berapa? Berikut merupakan jumlah gaji minimum yang layak dikenakan PCB:

Individu bujang – RM2,851 dan ke atas selepas
penolakan KWSP
;

Individu yang sudah berkahwin dan pasangan tidak bekerja- RM3,851 dan ke atas selepas penolakan KWSP.

3. Cara Kira PCB LHDN: Pengiraan Potongan Cukai Bulanan

Bagaimana pula cara pengiraan PCB LHDN ditentukan? Secara asasnya, majikan akan mengira pendapatan bercukai tahunan dengan mengambil jumlah pendapatan tahunan dan menolak sebarang pelepasan atau potongan cukai yang layak dituntut.

Jumlah cukai tahunan akan dikira mengikut kadar cukai tahun cukai semasa. Jumlah ini kemudiannya akan dibahagikan dengan 12 untuk mendapatkan angka bulanan bagi potongan PCB.

Contohnya, andaikan amaun penggajian Ali adalah sebanyak RM34,000 setahun atau bersamaan RM2,833.34 sebulan. Adakah Ali layak dikenakan potongan PCB?

Mengikut pengiraan PCB, Ali masih tidak layak untuk buat potongan PCB. Ini kerana, jumlah penggajian tahunan Ali selepas potongan KWSP masih tidak mencukupi untuk melayakkan Ali dikenakan potongan PCB.

4. Gaji Minimum untuk Potongan PCB

Penentuan amaun potongan LHDN PCB boleh ditentukan dengan menggunakan Kaedah Pengiraan Penggajian Berkomputer atau merujuk kepada e-Jadual PCB melalui e-CP39 di laman web HASiL.

Berapa jumlah pendapatan atau gaji
basic
 yang layak dikenakan potongan cukai bulanan (PCB)? Ikuti perkongsian di bawah untuk ketahui berapa gaji minimum untuk potongan PCB di Malaysia.

Ambil contoh Ali di atas. Ali menerima kenaikan gaji kerana prestasinya yang cemerlang. Gaji pokok Ali yang baharu adalah seperti berikut:

Gaji Pokok: RM3,184

Potongan KWSP (11%): RM350.19

Gaji Bersih: RM2,833.81

Ini bermaksud, penggajian tahunan Ali yang baharu selepas potongan KWSP adalah sebanyak RM34,005.72 (RM2,833.81 x 12 Bulan). Ia melayakkan Ali untuk dikenakan potongan PCB.

5. Peratus Potongan PCB: Kadar Potongan Cukai Pendapatan Bulanan

Berapa peratus potongan PCB (PCB berapa peratus) atau potongan cukai bulanan berapa peratus merupakan antara soalan biasa yang sering ditanyakan oleh bakal pembayar cukai.

Secara asasnya, kadar potongan PCB adalah berbeza-beza bagi setiap individu bergantung pada kategori-kategori tertentu. PCB yang dibayar kepada LHDN ditentukan dengan mengambil kira beberapa elemen lain seperti:

Status pekerjaan pasangan;

Bilangan anak dan tanggungan;

Caruman KWSP;

Potongan-potongan cukai.

Ambil contoh Ali tadi – Ali, seorang individu bujang dengan jumlah pendapatan RM3,184 sebulan. Selepas caruman KWSP, Ali perlu membayar PCB setiap bulan. Berdasarkan Jadual PCB 2022/2023, potongan PCB adalah sebanyak RM1 sahaja sebulan.

6. Jadual PCB 2022/2023: Jadual Potongan Cukai Bulanan

Bagi individu bujang, anda perlu membuat caruman PCB apabila gaji
basic
 anda melebihi RM3,184 sebulan. Dalam situasi Ali ini, amaun potongan PCB Ali adalah sebanyak RM1 sahaja sebulan berdasarkan
Jadual Potongan Cukai Bulanan
 (Jadual Potongan PCB).

Bagaimana pula dengan individu yang sudah berkahwin atau mempunyai tanggungan? Potongan PCB berapa peratus?

Bagi individu yang sudah berkahwin (isteri/suami tidak bekerja), gaji minimum layak potongan PCB adalah RM4,001 (kadar PCB RM50.40 sebulan atau lebih bergantung pada gaji);

Individu yang sudah berkahwin (isteri/suami tidak bekerja dan anak seorang), gaji minimum adalah RM4,166 dengan kadar potongan cukai bulanan RM50.25;

Individu termasuk suami/isteri bekerja, gaji minimum layak potongan cukai adalah RM3,141 (kadar potongan PCB bulanan RM1);

Bagi individu yang sudah berkahwin, isteri/suami bekerja dan ada seorang anak, gaji minimum kena potong PCB adalah RM3,311 (kadar potongan cukai bulanan sebanyak RM1.10).

Secara asasnya, jumlah potongan PCB ini akan berubah-ubah mengikut kategori dan jumlah gaji minimum anda. Anda boleh rujuk laman web LHDN untuk info lanjut.

7. Rebat Cukai Pendapatan

Potongan cukai bulanan LHDN ini membantu mengurangkan beban pekerja membayar cukai sekaligus apabila cukai sebenar dikira. Anda juga boleh manfaatkan rebat cukai daripada kerajaan – anda boleh menuntut semula bayaran balik cukai yang telah dibayar semasa
mengisi e-filing
.

Yuran Pengajian Diri Sendiri – RM7,000

Pembelian Komputer Peribadi, Bahan Bacaan, Telefon Pintar dan Tablet – RM2,500

Perbelanjaan Perubatan
Penyakit Serius
 – RM8,000

Tanggungan Anak 18 Tahun ke Bawah – RM2,000)

Insurans Nyawa
 dan KWSP (Individu Penjawat Awam Berpencen) – RM7,000

Insurans Nyawa/Takaful (Selain Penjawat Awam) – RM3,000

KWSP
 dan
Skim Pelaburan Diluluskan
 – RM4,000

Insurans Pendidikan
 dan Perubatan – RM3,000

SSPN
 – RM8,000

Beli Insurans Kesihatan, Insurans Nyawa untuk Nikmati Rebat Cukai Pendapatan

Majikan yang gagal menjelaskan Potongan Cukai Bulanan boleh dikenakan kompaun minimum RM200 dan tidak lebih daripada RM20,000, atau penjara sehingga enam bulan, atau kedua-duanya sekali. Majikan yang tidak memotong bayaran atau menolak pembayaran PCB kepada LHDN juga boleh didakwa di mahkamah sivil.

Oleh sebab itu, jika anda mendapati potongan PCB tidak termasuk dalam slip gaji anda, anda disarankan untuk melaporkan kepada pihak berkuasa untuk mengambil tindakan yang sewajarnya. Semoga perkongsian ini boleh membantu anda terutamanya pembayar cukai baharu merancang kewangan dengan lebih baik.

Selain itu, jika anda sedang mencari
insurans nyawa
 atau
insurans kesihatan terbaik
 untuk memaksimumkan rebat cukai, layari qoala.my untuk info lanjut. Qoala merupakan
platform perbandingan insurans terbaik di Malaysia
 dengan jaminan proses beli insurans yang mudah dan pantas.

Kongsi:


Syarat, Cara Refinance Rumah untuk Kurangkan Komitmen Bulanan

Pembiayaan semula rumah atau
refinance
 rumah merupakan salah satu cara untuk mengurangkan bayaran balik
pinjaman perumahan
 dengan menurunkan
kadar faedah pinjaman
 sedia ada. Secara amnya, ia merupakan alternatif terbaik yang boleh dilakukan oleh peminjam untuk menambah baik aliran tunai terutamanya bagi individu yang berdepan dengan masalah kewangan. Meskipun begitu, banyak aspek yang perlu dititikberatkan sebelum melakukan
refinancing
 rumah antaranya mengenal pasti kedudukan semasa kewangan, tujuan pembiayaan, serta kebaikan dan keburukan
 refinance
 rumah kepada pemohon.

Table of Contents

Toggle

Pembiayaan Semula Pinjaman Perumahan: Perkara Wajib Tahu Tentang Refinance Rumah di Malaysia
Syarat Refinance Rumah untuk Kurangkan Komitmen Bulanan
5 Cara Refinance Rumah untuk Mudahkan Proses Permohonan
Jenis Refinancing, Panduan Pengiraan Refinance Rumah di Malaysia
Kebaikan dan Keburukan Pembiayaan Semula Pinjaman Perumahan

Pembiayaan Semula Pinjaman Perumahan: Perkara Wajib Tahu Tentang
Refinance
 Rumah di Malaysia

Apa maksud
refinance
 rumah? Secara amnya,
refinance

loan
 rumah atau pembiayaan semula
pinjaman perumahan
 merujuk kepada proses pertukaran pinjaman perumahan sedia ada kepada pinjaman perumahan baharu. Pembiayaan semula pinjaman dilakukan bertujuan untuk mendapatkan terma atau kadar faedah pinjaman yang lebih baik dan mengurangkan amaun bayaran ansuran bulanan.

Selain itu, proses
reloan
 rumah ini juga bertujuan untuk memperbaiki aliran tunai peminjam kerana biasanya pembiayaan semula pinjaman menawarkan kadar faedah yang lebih rendah dengan tempoh pembayaran pinjaman yang lebih panjang berbanding pinjaman sedia ada. Di Malaysia, proses
refinance
rumah dilakukan bertujuan untuk:

mendapatkan kadar faedah pinjaman yang lebih rendah berbanding kadar faedah pinjaman sedia ada;

memendekkan tempoh pinjaman sedia ada;

memanfaatkan nilai pasaran
hartanah
 terkini untuk membiayai pembelian hartanah baharu;

menggabungkan hutang sedia ada atau penyatuan hutang;

menukar produk kewangan berbeza (pinjaman gadai janji bertempoh tetap, fleksi atau separa fleksi).

Syarat
 Refinance
 Rumah untuk Kurangkan Komitmen Bulanan

Jika anda sedang menghadapi masalah kewangan,
refinance loan
 rumah merupakan salah satu cara yang boleh anda pertimbangkan. Meskipun begitu, terdapat beberapa syarat dan kelayakan yang perlu dipatuhi oleh peminjam. Berikut syarat-syarat
 refinance
 rumah untuk untuk rujukan dan panduan anda:

1. Kelayakan Pinjaman

Salah satu perkara penting yang perlu dilakukan sebelum anda memohon pembiayaan semula pinjaman perumahan adalah dengan memeriksa
syarat kelayakan pinjaman
 semasa. Banyak perkara yang boleh anda lakukan untuk menyemak kelayakan pinjaman anda sama ada menggunakan kalkulator
 refinance
 rumah secara dalam talian atau berurusan secara terus dengan pihak bank. Cara ini membolehkan anda mendapatkan gambaran awal status kelayakan pinjaman semasa anda.

2. Semakan CCRIS

Laporan CCRIS atau
Central Credit Reference Information System
 (Sistem Maklumat Rujukan Kredit Pusat) merujuk pada laporan kredit peribadi peminjam yang boleh diakses oleh pihak bank bagi mendapatkan maklumat mengenai kelakuan kredit peminjam (pinjaman tertunggak,
saman
 dan
status muflis
).

Ia juga membolehkan pihak bank mengakses maklumat untuk mengenal pasti kemampuan peminjam untuk membayar balik pinjaman dan menilai sejarah pembayaran pinjaman sebelum ini sama ada baik atau tidak. Jika
laporan CCRIS
 tidak baik, besar kemungkinan permohonan pembiayaan semula pinjaman perumahan anda akan ditolak.

5 Cara
 Refinance
 Rumah untuk Mudahkan Proses Permohonan

Kebanyakan pemilik rumah memilih untuk lakukan
refinance loan
 rumah kerana mahukan kadar faedah pembayaran alternatif yang lebih rendah. Jika anda sedang menghadapi masalah kewangan,
refinance
 rumah merupakan salah satu cara yang boleh anda pertimbangkan. Berikut merupakan cara nak
refinance
 rumah yang perlu diikuti untuk memudahkan proses
refinancing

loan
 rumah untuk panduan anda:

1. Sediakan Dokumen Diperlukan

Sediakan dokumen lengkap yang diperlukan oleh pihak bank seperti maklumat peribadi, perakuan pendapatan dan sebagainya untuk melancarkan proses permohonan anda. Berikut senarai dokumen
 refinance
 rumah yang diperlukan oleh pihak bank untuk rujukan anda:

Kategori

Dokumen Diperlukan

Bekerja Gaji Tetap

Kad pengenalan;

Penyata slip gaji tiga bulan terkini;

Penyata bank tiga bulan terkini;

Cukai pendapatan
 dan resit bayaran;

Penyata KWSP;

Surat Perjanjian Jual Beli;

Surat Tawaran Pembiayaan;

Penyata baki hutang;

Geran.

Bekerja Gaji Berdasarkan Komisen/Jualan

Kad pengenalan

Penyata komisen/pendapatan untuk tempoh enam hingga 12 bulan

Penyata bank enam bulan – 12 bulan

Cukai pendapatan dan resit bayaran;

Penyata KWSP
;

Surat Perjanjian Jual Beli;

Surat Tawaran Pembiayaan;

Penyata baki hutang;

Geran.

Perniagaan Milikan Tunggal

Kad pengenalan;

Borang D;

Penyata komisen/pendapatan untuk tempoh enam hingga 12 bulan;

Penyata bank perniagaan dan individu bagi tempoh enam bulan hingga 12 bulan;

Cukai pendapatan dan resit bayaran;

Penyata KWSP;

Surat Perjanjian Jual Beli
;

Surat Tawaran Pembiayaan;

Penyata baki hutang;

Geran.

Syarikat Sdn Bhd

Kad pengenalan;

Penyata bank syarikat dan individu bagi tempoh enam bulan;

Memorandum & Article Association (MAA);

Borang 24;

Borang 49.

Selain itu, bank juga memerlukan dokumen sokongan seperti Perjanjian Sewa Rumah (
tenancy agreement
), akaun simpanan, saham dan
deposit tetap
 bergantung pada situasi.

2. Semak Skor Kredit

Lakukan pemeriksaan skor kredit sebelum melakukan permohonan pembiayaan semula – skor kredit yang baik boleh membantu anda mendapatkan kadar faedah terbaik dan memudahkan permohonan anda diluluskan. Pemeriksaan skor kredit boleh dilakukan secara percuma dengan merujuk
Bank Negara Malaysia
, Agensi Kaunseling dan Pengurusan Kredit atau agensi-agensi kewangan lain yang berkaitan.

3. Ketahui Harga Pasaran Rumah

Anda juga disarankan untuk menganggarkan kedudukan semasa atau nilai pasaran wajar hartanah anda. Anda boleh melakukan tinjauan harga semasa melalui laman web yang menyediakan perkhidmatan berkaitan. Anda juga boleh menggunakan kalkulator
refinance
 rumah yang tersedia secara
online
.

Secara asasnya, pembiayaan semula pinjaman perumahan adalah keputusan yang terbaik untuk anda jika nilai hartanah semasa lebih tinggi daripada baki hutang.

4. Ambil Maklum Kos Pembiayaan Semula yang Perlu Ditanggung

Proses
 refinancing
 tertakluk kepada kos-kos tertentu antaranya
moving cost
. Apa itu
moving cost
?
Moving cost
 secara asasnya merujuk pada wang yang anda perlu belanjakan atau kos yang perlu ditanggung bagi mendapatkan pinjaman baharu. Kos-kos ini termasuklah
 duti setem
, yuran penilaian, yuran guaman,
disbursement
dan sebagainya iaitu kira-kira dua hingga tiga peratus daripada keseluruhan pinjaman.

Sekiranya anda melakukan pembiayaan semula untuk menjimatkan kadar faedah, bandingkan kos sedia ada dengan penjimatan faedah yang bakal diperoleh melalui pembiayaan semula sebelum buat keputusan.

5. Hantar Permohonan

Sebelum menghantar permohonan pembiayaan semula pinjaman kepada pihak bank, teliti pakej dan skim
refinancing
 yang ditawarkan. Buat perbandingan kadar faedah, bank terbaik untuk
refinance
 rumah serta skim pinjaman terbaik dan berbaloi untuk anda. Sekiranya tidak pasti, minta nasihat daripada rakan atau bantuan daripada pegawai bank yang berpengalaman.

Tempoh
Refinance
 Rumah

Berapa lama proses
refinance
 rumah? Secara keseluruhan, proses
refinance
 rumah boleh ambil masa sehingga beberapa bulan bergantung kepada situasi (antara dua hingga enam bulan bergantung pada kes). Ini kerana, ia melibatkan banyak proses antaranya mendapatkan kebenaran atau kelulusan daripada pihak berkuasa negeri bagi kes
hartanah pegangan pajakan
 dengan
 hak milik strata
 atau individu.

Selain itu, pihak bank juga akan melantik penilai untuk memeriksa rumah anda setelah menerima permohonan anda. Penilai tersebut kemudian akan menyediakan laporan penilaian hartanah sebelum diserahkan kepada pihak bank untuk proses lanjut.

Jenis Refinancing, Panduan Pengiraan
 Refinance
 Rumah di Malaysia

Proses
 refinancing
 atau pembiayaan semula pinjaman di Malaysia biasanya melibatkan dua jenis pinjaman –
pinjaman kereta
 atau
pinjaman perumahan
. Ia terbahagi kepada beberapa jenis, sesuai dengan tujuan dan keperluan anda.
Refinance loan
 rumah atau pinjaman perumahan misalnya terbahagi kepada tiga (3) jenis
refinance
 rumah seperti berikut:

1. Pembiayaan Semula Kadar dan Terma

Kategori
refinancing
 ini mengubah kadar faedah sedia ada kepada kadar faedah baharu yang lebih baik tanpa mengubah jumlah pinjaman sedia ada. Ia menyebabkan komitmen bulanan menjadi lebih rendah, sekali gus menstabilkan kedudukan kewangan anda.

Sebagai contoh, berlaku perubahan pada Kadar Dasar Semalaman (OPR) menyebabkan kadar faedah sedia ada berkurangan atau menjadi lebih rendah misalnya daripada enam peratus kepada empat peratus. Sekiranya
 refinancing
 dilakukan, anda boleh nikmati penjimatan sekurang-kurangnya dua peratus daripada faedah pinjaman anda.

Jika nilai hartanah sedia ada anda bernilai RM500,000, anda boleh berjimat hampir RM10,000 setahun. Anda boleh manfaatkan
refinancing
 jenis ini sekiranya ada perubahan pada kadar OPR untuk nikmati kadar bayaran bulanan yang lebih rendah.

2. Pembiayaan Semula Tunai Masuk (
Cash-In
)

Anda juga boleh mempertimbangkan pembiayaan semula tunai masuk ini sekiranya anda ingin menjelaskan sejumlah amaun yang besar terhadap prinsipal gadai janji (
mortgage principal
) sedia ada anda. Ia membolehkan anda berunding kadar faedah dan bayaran bulanan yang lebih rendah dalam pinjaman perumahan baharu.

Ini bermaksud, pembiayaan semula ini sebenarnya menawarkan alternatif yang lebih baik sekiranya anda memiliki nilai ekuiti kurang daripada 20 peratus.

Cara Ketahui Kedudukan Ekuiti Semasa

Bagi mengetahui kedudukan ekuiti semasa, anda perlu kira nisbah Pinjaman kepada Nilai atau
 Loan-to-Value
 (LTV) terlebih dahulu. Andaikan nilai hartanah semasa anda ialah RM200,000 dan anda telah jelaskan RM10,000 daripada keseluruhan pinjaman. Ini bermaksud, anda masih mempunyai baki hutang sebanyak RM190,000.

Dalam kes ini, nisbah LTV semasa anda ialah 95 peratus dengan nilai ekuiti lima peratus – nisbah LTV melebihi 80 peratus boleh dipertimbangkan untuk jenis
refinancing
 ini. Anda boleh memohon pembiayaan semula
cash-in
 ini dan membayar RM30,000 secara
lump-sum
 untuk mengurangkan prinsipal pinjaman sedia ada kepada RM160,000.

Meskipun begitu, nisbah LTV kurang daripada 80 peratus tidak digalakkan untuk memohon pembiayaan semula jenis ini.

3. Pembiayaan Semula Tunai Keluar (
Cash-Out
)

Cash-out refinancing
 membolehkan anda meminjam 90 peratus daripada nilai keseluruhan hartanah semasa anda. Andaikan nilai hartanah yang dibeli 10 tahun lalu bernilai RM300,000. Nilai hartanah ini dianggarkan berkemungkinan akan meningkat kepada RM500,000 hari ini. Margin pinjaman maksimum yang dibenarkan untuk membiayai semula pinjaman ialah 90 peratus iaitu kira-kira RM180,000.

Amaun ini boleh digunakan untuk membayar baki pinjaman sedia ada untuk nikmati bayaran bulanan yang lebih rendah. Meskipun begitu, RM180,000 yang diperoleh ini bukanlah percuma kerana anda tertakluk pada perkara-perkara berikut:

Nilai hartanah sedia ada ialah RM300,000 – 90 peratus daripada jumlah pinjaman semasa ialah RM270,000;

Hartanah semasa dianggarkan meningkat kepada RM500,000 dalam tempoh 10 tahun;

Anda keluarkan pinjaman 90 peratus daripada RM500,000 (nilai pasaran hartanah hari ini) atau bersamaan dengan RM450,000;

Sekiranya tempoh dan faedah pinjaman kekal dengan anggaran kadar 4.25 peratus setahun, anda perlu menanggung kadar faedah pinjaman baharu bernilai RM2,060.52 berbanding kadar faedah pinjaman lama bernilai RM1,236.31;

Anda perlu menanggung penambahan kos sebanyak RM824.21 sebulan;

Anda mungkin boleh nikmati lebihan wang daripada pembiayaan semula ini untuk perkara-perkara lain seperti
renovation
 rumah, membayar
yuran pendidikan
, modal perniagaan dan sebagainya.

Namun begitu, bayaran ansuran bulanan akan meningkat yang mungkin boleh meningkatkan komitmen bulanan anda.

Kebaikan dan Keburukan Pembiayaan Semula Pinjaman Perumahan

Secara amnya, pembiayaan semula pinjaman atau
refinancing
 rumah boleh membantu memperbaiki aliran kewangan serta mengurangkan beban komitmen bulanan anda. Meskipun begitu,
refinancing
 juga mempunyai kebaikan dan keburukan yang tersendiri. Berikut antara kebaikan dan keburukan
refinance
 rumah untuk panduan anda seperti berikut:

Kelebihan
Refinance
 Rumah

Keburukan
Refinance
 Rumah

Nikmati kadar faedah yang lebih rendah

Caj penalti mungkin dikenakan

Tempoh bayaran balik boleh dipendekkan

Nilai bayaran terdahulu yang dibuat mungkin tiada jika pembiayaan hampir selesai

Boleh ditunaikan untuk membiayai keperluan lain (
renovate
 rumah
, rancangan perniagaan, pendidikan dll.)

Tertakluk pada kos tambahan untuk pembiayaan semula (contoh:
moving cost
)

Hutang sedia ada digabungkan untuk menjimatkan faedah

Kelulusan tidak dijamin kerana bank perlu mengambil kira
skor kredit
 dan pendapatan sedia ada

Menjimatkan wang, terutamanya jika kadar faedah semasa lebih rendah

Semoga panduan tentang
refinancing
 rumah ini boleh membantu sekiranya anda sedang mempertimbangkan untuk membuat pembiayaan semula pinjaman perumahan. Selain itu, anda juga boleh layari laman web Qoala untuk info lanjut berkaitan
insurans rumah
. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Kos Renovate Rumah 2023 untuk Rancang Perbelanjaan Anda

Renovate
 rumah adalah perkara biasa yang dilakukan oleh pembeli rumah. Tidak kira rumah baharu atau
rumah
subsale
, kerja
renovation
 rumah perlu dilakukan sama ada untuk memasang lampu dan kipas, pemasangan paip atau
extend
 rumah dengan tambah bilik tepi rumah atau tambah rumah belakang.

Table of Contents

Toggle

Renovation Rumah: Berapa Anggaran Kos Ubahsuai Rumah 2023?
Berapa Banyak yang Perlu Diperuntukkan untuk Renovate Rumah?
Berapa Banyak yang Perlu Diperuntukkan untuk Renovate Mengikut Ruang Termasuk Kelengkapan Rumah?
9 Kesalahan Ubahsuai Rumah yang Perlu Dielakkan Semasa Renovate Rumah
1. Tidak Membuat Kajian atau Research yang Cukup
2. Pilih Kontraktor yang Menawarkan Pakej Renovation Rumah Murah
3. Tidak Bersedia dengan Kos Renovate Rumah Luar Jangka
4. Ubah Suai Kesemua Ruang Rumah Sekaligus
5. Tidak Tetapkan Lokasi Pendawaian Elektrik
6. Pilih Material Murah dan Tidak Berkualiti
7. Ubah Fikiran Banyak Kali
8. Beri Ukuran Tidak Tepat
9. Tidak Dapat Kelulusan Permit
Adakah Insurans Rumah Menawarkan Perlindungan Sekiranya Kemalangan Terjadi Semasa Renovate Rumah?
Renew Insurans Rumah di Qoala untuk Perlindungan Tambahan dan Ketenangan Fikiran

Renovation
 Rumah: Berapa Anggaran Kos Ubahsuai Rumah 2023?

Berapa kos
renovate
 rumah? Kos renovasi rumah berbeza-beza bergantung pada lokasi, saiz kediaman, jenis pengubahsuaian yang akan dilakukan dan perkhidmatan kontraktor anda. Sebagai contoh, kos
renovate
 rumah kampung di Terengganu mungkin tidak sama dengan kos ubah suai rumah teres di Kuala Lumpur.

Begitu juga dengan kos
renovate
 rumah teres 2 tingkat tidak sama dengan kos
renovate
 rumah teres setingkat dan kos
renovate
 rumah flat.

Berapa Banyak yang Perlu Diperuntukkan untuk
Renovate
 Rumah?

Bergantung pada jenis pengubahsuaian yang dilakukan dan
material
 yang digunakan, harga
renovation
 rumah anda mungkin menjadi lebih mahal. Namun begitu, anda boleh rujuk anggaran kos
renovate
 rumah seperti yang disediakan di bawah sebagai panduan.

Unjuran harga ini adalah berdasarkan anggaran kos renovasi kondominium bersaiz purata antara 1,000 hingga 1,500 kaki persegi.

Renovate
 Rumah Kos Rendah (RM20,000 hingga RM30,000)

Cost renovate
 rumah ini termasuk lekapan asas, lukisan pelan dan kerja basah kecil seperti siling plaster, sistem paip termasuk
renovation
 dapur bersaiz sederhana/kecil seperti pemasangan kabinet ringkas, dan almari pakaian kecil.

Kos
Renovate
 Rumah Bajet Sederhana (RM31,000 hingga RM60,000)

Kos ubah suai rumah ini merangkumi semua perkara merangkumi kerja basah (
wet works
) seperti merobohkan dinding (termasuk kos pecah dinding dapur), pemasangan almari pakaian dan kabinet dapur serta pemasangan lantai lamina/vinil.

Kos
Renovation
 Bajet Tinggi (RM60,000 dan ke atas)

Anggaran kos
renovate
 rumah ini merangkumi semua perkara di atas termasuk kerja menaik taraf perkara asas seperti pendawaian elektrik, paip dan tandas. Ini juga antara kos yang perlu ditanggung jika anda membeli kondo lama yang memerlukan lebih banyak kerja asas.

Secara asasnya, anda perlu peruntukkan sekitar RM3,000 hingga RM10,000 (atau mungkin lebih bergantung keadaan) untuk kerja elektrik dan kerja paip bagi sebuah rumah. Kadar upah kontraktor am pula sekitar 10 hingga 15 peratus daripada bajet keseluruhan perbelanjaan. Kos-kos ini tidak termasuk peralatan elektrik seperti lampu dan kipas.

Berapa Banyak yang Perlu Diperuntukkan untuk
Renovate
 Mengikut Ruang Termasuk Kelengkapan Rumah?

Kadangkala, rumah yang baru beli tidak mempunyai kelengkapan yang lengkap atau memerlukan sedikit
upgrade
. Oleh sebab itu, anda mungkin perlu bersedia untuk membelanjakan wang untuk kos-kos renovasi berkaitan. Berikut adalah anggaran harga
renovation
 bahagian rumah yang perlu dipertimbangkan:

Rumah
Renovation
: Anggaran Kos Kerja-kerja Basah (
Wet Works
)

Sekiranya proses renovasi melibatkan kerja-kerja basah (
wet works
), anda mungkin perlu peruntukkan tambahan RM10,000 hingga RM20,000 bergantung pada ruang. Sekiranya anda ingin ketahui anggaran kos sambung belakang rumah, berikut panduan harga
renovate
 rumah per kaki persegi untuk rujukan anda:

Luas tapak X Harga sekaki persegi = Harga renovasi rumah

Sebagai contoh, anda ingin ketahui kos
extend
 depan rumah atau
renovate
 depan rumah. Luas 20 kaki lebar x 10 kaki panjang = 200 kaki persegi. Andaikan harga
renovate
 rumah per kaki persegi = RM130 sekaki persegi.

200 kaki persegi X RM130 sekaki persegi = RM26,000

Jika anda merancang untuk tambah dapur belakang rumah (
renovation
 rumah teres), kos
extend
 dapur boleh memakan kos antara RM10,000 hingga RM20,000 bergantung pada saiz, jenis bahan/barangan serta lokasi rumah anda.

Kos
Renovate
 Dapur

Jika dapur rumah anda memerlukan kerja-kerja renovasi, pertimbangkan kos
renovation
 dapur sebanyak RM1,000 hingga RM2,000 untuk kerja-kerja pendawaian tambahan. Harga
renovate
 dapur ini tidak termasuk kos kabinet dapur sekitar RM5,000 hingga RM15,000 bergantung pada
material
 yang digunakan.

Renovate
 Ruang Tamu

Semasa proses rumah
renovate
, ramai yang memilih untuk lakukan ubah suai di bahagian ruang tamu. Biasanya, kos yang terlibat merangkumi kos utama seperti pemasangan lampu, kipas dan penyaman udara. Kos upah yang dikenakan mungkin antara RM500 hingga RM2,000 bergantung pada bilangan lampu dan
point
 tambahan yang diperlukan.

Harga renovasi ini tidak termasuk upah pemasangan siling plaster antara RM1,000 hingga RM3,000 bergantung pada saiz ruang. Jika melibatkan pemasangan kabinet
custom
, kos ini mungkin akan bertambah bergantung pada
material
 kabinet yang digunakan.

Jika melibatkan tempahan dan pemasangan langsir, kos sekitar RM300 hingga RM1,000 (untuk langsir
full-height
).

Kos Tambah Bilik Tidur

Kos pemasangan lampu dan siling plaster dikenakan bergantung pada saiz ruang – sekitar RM500 hingga RM1,000. Kos buat bilik tidur merangkumi pemasangan almari pakaian (sekitar RM1,000 hingga RM3,000) atau mungkin lebih jika saiz almari lebih besar atau
material
 yang lebih mahal digunakan.

Jika melibatkan tempahan dan pemasangan langsir, kos sekitar RM300 hingga RM1,000 (untuk langsir
full-height
).

Nota Editor: Semua kos renovate rumah yang dinyatakan dalam artikel adalah anggaran semata-mata. Kos ubah suai rumah boleh dipengaruhi oleh faktor seperti kos bahan mentah, kos upah pekerja, kualiti kerja, jenis bahan digunakan, lokasi, jenis rumah dan kadar tukaran wang asing.

Untuk pengalaman terbaik, minta quotation renovation rumah daripada sekurang-kurangnya tiga kontraktor sebelum anda buat keputusan.

9 Kesalahan Ubahsuai Rumah yang Perlu Dielakkan Semasa
Renovate
 Rumah

Bagi anda yang pertama kali terlibat dalam proses
renovation
 rumah, penting untuk anda tahu kesalahan ubahsuai rumah yang perlu dielakkan. Sekiranya anda tersilap langkah dan percaturan, ia boleh beri kesan langsung terutamanya kepada kewangan dan emosi anda. Berikut sembilan kesalahan ubah suai rumah yang anda perlu elakkan:

1. Tidak Membuat Kajian atau
Research
 yang Cukup

Sebelum mula
renovate
 rumah, anda disarankan untuk buat
research
 yang secukupnya. Dapatkan informasi secukupnya sebelum memulakan proses
renovation
 rumah – anggaran kos ubahsuai rumah seperti kos pecah dinding rumah, kos
extend
 dapur dan sebagainya.

Dengan pengetahuan yang mencukupi tentang hal-hal
renovet
 rumah, ia dapat elakkan diri anda daripada ditipu kontraktor. Ada sesetengah kontraktor yang suka mengambil kesempatan ke atas pelanggan yang tidak berpengetahuan tentang kos
renovation
 rumah.

2. Pilih Kontraktor yang Menawarkan Pakej
Renovation
 Rumah Murah

Dalam hal berkaitan pengubahsuaian rumah, banyak penilaian yang perlu dibuat sebelum buat sesuatu keputusan. Penting untuk anda tahu harga
renovate
 rumah murah bukanlah satu-satunya perkara yang perlu diberi perhatian.

Dapatkan Senarai Sebut Harga Dahulu

Semasa anda memilih kontraktor, kaji dengan teliti sebut harga yang diberikan. Jika boleh, dapatkan sebut harga daripada beberapa kontraktor supaya anda boleh membuat perbandingan. Dengan cara ini, anda boleh pilih pakej
renovate
 rumah yang menawarkan harga yang terbaik.

Upah Kontraktor Berlainan untuk Ruang Berbeza

Cara ini membolehkan anda mendapatkan idea dan harga upah yang berbeza-beza untuk setiap ruang yang perlu diubah suai. Sebagai contoh, tidak semua kontraktor rumah ada kemahiran untuk
renovate
 rumah teres. Anda perlu pastikan kontraktor yang dipilih ada pengalaman dan kemahiran untuk elakkan kerja ala kadar dan asal siap.

Selidik Dahulu Sebelum Setuju

Jangan senang-senang termakan dengan janji-janji manis kontraktor. Buat
research
 di internet atau tanya pendapat kenalan yang berpengalaman untuk elakkan anda berbelanja melebihi bajet yang ditetapkan.

Tak semua perkara yang dicadangkan oleh kontraktor sesuai dengan rumah anda. Pertimbangkan kelebihan dan kekurangan sesuatu cadangan itu sebelum membuat keputusan.

3. Tidak Bersedia dengan Kos
Renovate
 Rumah Luar Jangka

Apabila
reno
 rumah, adakalanya kos pengubahsuaian rumah melebihi
budget renovate
 rumah yang ditetapkan. Situasi ini biasanya berlaku disebabkan oleh beberapa faktor antaranya ada kerosakan tersembunyi, struktur binaan tidak selamat, bumbung bocor dan sebagainya.

Situasi-situasi luar jangka ini secara tidak langsung akan meningkatkan kos ubah suai rumah. Oleh sebab itu, anda perlu bersedia dari segi kewangan untuk perbelanjaan sebegini.

Peruntukkan sekurang-kurangnya 10 hingga 20 peratus daripada anggaran kos ubahsuai rumah keseluruhan untuk situasi luar jangka sebegini. Anda semestinya tidak mahu berdepan pengalaman
renovate
 rumah berhenti separuh jalan disebabkan tiada bajet
renovate
 rumah.

4. Ubah Suai Kesemua Ruang Rumah Sekaligus

Jangan terburu-buru untuk ubah suai kesemua bahagian rumah anda sekaligus. Seeloknya, fokus kepada beberapa bahagian tertentu terlebih dahulu. Contohnya,
extend
 ruang tamu dan dapur rumah terlebih dahulu sebelum beralih kepada bahagian ruang lain dalam rumah seperti bilik tidur dan tandas.

Sekiranya anda mahu kontraktor anda buat semua ruang sekaligus dalam satu-satu masa, kualiti hasil kerja yang diterima mungkin tidak memuaskan.

5. Tidak Tetapkan Lokasi Pendawaian Elektrik

Sebelum memulakan kerja pendawaian elektrik semasa
renovate
 rumah, anda perlu sediakan pelan
wiring
 mengikut keperluan rumah anda. Kalau tidak dilakukan dengan betul, pendawaian elektrik yang tidak baik boleh menyebabkan terjadi lintar pintas sehingga sebabkan
kebakaran rumah
.

Jika boleh, pastikan kerja pendawaian elektrik dilakukan oleh jurutera elektrik atau individu yang bertauliah dan berpengalaman. Ia bagi memastikan proses
wiring
 dibuat dengan betul dan selamat.

Penting juga untuk anda tentukan kedudukan soket yang perlu ditambah, dan jumlah soket yang sesuai untuk kediaman anda. Rancang dengan betul soket untuk peralatan elektrik dalam rumah seperti lampu, kipas, penghawa dingin, pemanas air dan lain-lain.

6. Pilih
Material
 Murah dan Tidak Berkualiti

Bagi kebanyakan orang, cara terbaik untuk jimatkan kos ubahsuai rumah adalah dengan menggunakan bahan-bahan murah dan tidak berkualiti. Namun begitu, cara ini semestinya akan beri kesan kepada kewangan anda untuk jangka masa panjang.

Biasanya, produk atau bahan binaan yang lebih murah cenderung berkualiti rendah dan tak akan bertahan lama. Akibatnya, anda mungkin terpaksa keluarkan duit lain untuk ganti dengan yang baru pada masa akan datang.

Pemilihan produk dan
material
 terbaik yang digunakan untuk
 renovation
 rumah boleh meningkatkan
nilai pasaran rumah
 dan kualitinya mampu bertahan lama sehingga bertahun-tahun.

7. Ubah Fikiran Banyak Kali

Semasa kerja-kerja renovasi rumah sedang dijalankan, anda mdisarankan untuk membuat pemantauan. Dengan cara ini, anda boleh memastikan kerja-kerja renovasi dilakukan dengan betul menepati citarasa dan kehendak anda.

Tidak salah untuk anda meminta kontraktor buat sedikit perubahan pada
design
 akhir rumah anda. Tetapi, janganlah terlalu lambat atau banyak sehingga lari jauh daripada
design
 asal.

Walaupun anda mungkin rasa permintaan anda itu
simple
 sahaja, anda mungkin akan mengganggu projek dan secara tidak langsung meningkatkan kos
renovate
 rumah apartment baru anda.

8. Beri Ukuran Tidak Tepat

Ukuran dalam rekaan memainkan peranan penting yang perlu diberi perhatian semasa kerja-kerja
renovation
 rumah. Ia juga merupakan perkara asas dalam menetapkan harga, pengurusan bahan dan sumber-sumber yang lain.

Katakanlah anda sudah siap pasang kabinet dapur, dan kemudian cuba masukkan peti sejuk yang baru dibeli. Anda mendapati peti sejuk tu tidak muat untuk diletakkan pada kabinet dapur disebabkan ukuran kurang tepat.

Ia semestinya akan meningkatkan kos untuk mengubah rekaan ini. Jadi, pastikan anda ambil ukuran dengan betul dan jika perlu, dan dapatkan bantuan pakar dalam proses ini.

9. Tidak Dapat Kelulusan Permit

Bab permit ini memang ramai yang terlepas pandang atau tidak ambil peduli. Anda disarankan untuk dapatkan persetujuan terlebih dahulu sebelum memulakan proses
reno
 rumah. Untuk hartanah bertanah (
landed property
), anda perlu mendapat kebenaran pihak berkuasa tempatan.

Manakala untuk
hartanah berstrata
 pula, anda perlu dapatkan kebenaran daripada badan pengurusan. Biasanya, pihak pengurusan akan meminta deposit sebelum proses
renovation
 bermula sebagai jaminan kepada kerja-kerja ubahsuai rumah yang akan dijalankan.

Wang deposit
 ini akan dikembalikan sebaik sahaja proses pengubahsuaian selesai, tertakluk pada situasi terbukti tidak melanggar mana-mana peraturan pembangunan.

Apa Berlaku Jika
Renovate
 Rumah Tanpa Permit?

Sekiranya anda memiliki hartanah bertanah dan tidak mendapat kebenaran pengubahsuaian rumah, pihak berkuasa tempatan berhak meruntuhkan atau memusnahkan sebarang pengubahsuaian rumah tanpa permit. Caj untuk kerja-kerja meruntuhkan atau memusnahkan ini perlu ditanggung oleh anda!

Sekiranya anda tinggal di hartanah strata dan melakukan
renovation
 rumah tanpa kebenaran, anda boleh dikenakan denda oleh pihak pengurusan mengikut Akta Pengurusan Strata 2013 (Peraturan Penyelenggaraan dan Pengurusan 2015).

Adakah Sah Proses Jual Beli Hartanah Jika
Renovation
 Rumah Dilakukan Tanpa Kebenaran?

Secara teknikal, sukar untuk anda
jual rumah
 jika bakal pembeli meminta surat kebenaran pihak berkuasa berkaitan ubah suai. Katakan anda berdepan situasi rumah yang dibeli melakukan proses ubah suai rumah yang tidak sah dan anda hanya ketahuinya selepas membeli hartanah tersebut.

Sebagai pembeli, anda tertakluk pada tindakan untuk meruntuhkan atau meminta kebenaran retrospektif. Situasi ini secara tidak langsung memberi impak kepada kewangan anda untuk bina semula atau perlu tanggung kos meruntuhkan binaan.

Bagi penjual atau pemilik rumah pula, anda disarankan untuk dapatkan dokumentasi rasmi. Ini bagi membuktikan kerja-kerja renovasi dilakukan mengikut peruntukan dan peraturan sedia ada. Ia juga bagi mengelakkan anda berdepan situasi sukar untuk menjual hartanah anda.

Adakah Insurans Rumah Menawarkan Perlindungan Sekiranya Kemalangan Terjadi Semasa
Renovate
Rumah?

Secara asasnya,
tuntutan insurans rumah
 ini boleh dilakukan bergantung pada situasi dan keadaaan. Jika proses
renovate
 rumah lama dilakukan dengan permit, mematuhi had renovasi dan syarat-syarat lain, ia semestinya tidak menjadi masalah untuk buat tuntutan.

Jika berlaku kemalangan seperti kebakaran atau rumah runtuh, pihak insurans akan membuat siasatan secara menyeluruh. Sekiranya anda gagal menunjukkan permit atau kelulusan, syarikat insurans berkemungkinan besar menafikan tuntutan anda. Akibatnya, anda terpaksa mengeluarkan duit dari poket sendiri untuk
cover
 kos pembaikan dan kerosakan yang berlaku.

Kegagalan mendapatkan permit boleh menjejaskan perlindungan insurans anda. Oleh sebab itu, langkah paling selamat yang anda perlu lakukan sebelum
reno
 rumah adalah dapatkan permit. Ia membuktikan yang anda mempunyai kelulusan untuk menjalankan projek
renovate
 rumah.

Renew
 Insurans Rumah di Qoala untuk Perlindungan Tambahan dan Ketenangan Fikiran

Apabila anda mahu ubahsuai kediaman anda, jangan buat keputusan terburu-buru. Buat pertimbangan sewajarnya –banyak duit yang anda perlu keluarkan untuk
renovate
 rumah. Jadi, pastikan anda tidak buat kesilapan renovasi rumah yang yang boleh beri kesan kepada kewangan anda.

Tidak dapat dinafikan, kos
renovate
 rumah boleh menelan belanja yang tinggi, lebih-lebih lagi jika banyak perkara yang perlu dilakukan. Oleh sebab itu, penting untuk anda membuat perancangan kewangan dengan teliti. Jika perlu, sediakan
tabung simpanan
 khas untuk
renovation
 rumah – itu lebih baik daripada berhutang!

Tak salah berbelanja untuk rumah sendiri, asalkan tidak berlebihan sehingga perlu membuat
pinjaman peribadi
. Jadilah pengguna yang bijak dengan berbelanja secara berhemah. Selain itu, sekiranya anda sedang mempertimbangkan untuk mendapatkan
insurans rumah terbaik
, layari laman web Qoala untuk info lanjut.

Qoala merupakan
platform pembaharuan dan perbandingan insurans
 paling popular di Malaysia. Anda boleh dapatkan
perlindungan insurans rumah yang komprehensif
 dengan selamat dan mudah pada harga yang berpatutan.

Kongsi:


Fahami Risiko Pelaburan, Cakna Risiko Sebelum Melabur

Meskipun banyak berita memaparkan penipuan pelaburan, masih ramai lagi masyarakat yang mudah percaya dan terpedaya. Kes penipuan skim pelaburan atau
penipuan
scammer
 mudah berlaku kerana sikap individu yang kurang cakna terhadap risiko pelaburan dan mengharapkan keuntungan segera dalam tempoh yang singkat. Berdasarkan statistik yang dikeluarkan oleh Jabatan Siasatan Jenayah Komersial Bukit Aman, seramai 1.7 juta mangsa sindiket pelaburan dilaporkan dalam tempoh empat tahun dengan anggaran kerugian sebanyak RM4.9 bilion.

Table of Contents

Toggle

Ambil Kira Risiko Pelaburan, 4 Risiko Biasa yang Anda Perlu Tahu
1. Risiko Inflasi
2. Risiko Pasaran
3. Risiko Kadar Faedah
4. Risiko Kredit
5 Strategi untuk Menguruskan Risiko Pelaburan
1. Pelbagaikan Pelaburan Anda
2. Risiko Pelaburan: Fahami Pelaburan Anda
3. Tetapkan Objektif dan Matlamat Pelaburan Anda
4. Risiko Pelaburan: Ketahui Toleransi Risiko Anda
5. Jangka Masa Pelaburan
Elak Kesilapan dalam Pelaburan untuk Minimumkan Kerugian

Ambil Kira Risiko Pelaburan, 4 Risiko Biasa yang Anda Perlu Tahu

Risiko pelaburan secara umumnya berkait rapat dengan keuntungan atau kerugian yang bakal diperoleh. Ini bermaksud, semakin tinggi risiko, semakin banyak pulangan pelaburan (atau risiko kerugian) yang bakal diperoleh. Secara asasnya, setiap
 instrumen pelaburan
 mempunyai risiko dan pulangan yang tersendiri.

Namun begitu, apa yang dimaksudkan dengan risiko pelaburan? Secara asasnya, risiko pelaburan merujuk kepada ketidakpastian atau potensi kerugian yang wujud dalam pelaburan. Dalam erti kata lain, ada kemungkinan setiap pelaburan yang anda sertai menerima kadar pulangan yang kurang atau pelaburan menanggung kerugian berbanding jangkaan.

Oleh sebab itu, anda perlu sentiasa bersedia dengan segala risiko yang mungkin dihadapi dalam
pasaran saham
. Berikut antara risiko yang sering dihadapi oleh pelabur:

1. Risiko Inflasi

Inflasi memberi kesan kepada kuasa beli pengguna. Ia juga menyebabkan nilai wang semakin mengecil dan berlaku kenaikan harga barangan. Jika dahulu sekeping duit RM50 boleh membeli pelbagai jenis barangan keperluan harian.

Namun kini nilai tersebut hanya mampu membeli sebotol minyak masak dan lampin pakai buang sahaja. Sebagai pelabur, anda perlu mengambil kira potensi pulangan yang bakal diperoleh dan memastikan ia melebihi kadar inflasi semasa untuk memaksimumkan keuntungan.

2. Risiko Pasaran

Risiko pasaran merupakan salah satu risiko yang bakal dihadapi oleh pelabur. Secara asasnya, risiko pasaran berkait rapat dengan naik turun pasaran saham. Ia juga dipengaruhi oleh faktor-faktor semasa seperti ketidakpastian ekonomi, keadaan politik dan sebagainya.

Sebagai contoh, turun naik
harga emas hari ini
 di Malaysia berkait rapat dengan faktor-faktor semasa seperti ekonomi dan politik dunia, permintaan, inflasi dan harga minyak serta harga dolar USD.

3. Risiko Kadar Faedah

Apabila berlaku sesuatu perubahan yang tidak dijangka terhadap kadar faedah, sekuriti pendapatan tetap seperti bon akan menerima kesan yang setara. Sekuriti pendapatan tetap sangat sensitif kepada risiko kadar faedah – ia memberi impak langsung sekiranya ada perubahan pada kadar faedah. Biasanya, nilai bon akan jatuh sekiranya kadar faedah meningkat.

4. Risiko Kredit

Selain itu, risiko kredit juga merupakan salah satu risiko yang perlu dipertimbangkan ketika membuat pilihan pelaburan anda. Jika berlaku situasi penerbit bon atau sukuk tidak mampu atau gagal membayar pulangan kepada pelabur disebabkan
muflis
 atau sebagainya, anda mungkin akan menerima impak yang setara.

Pemegang bon berkemungkinan tidak akan menerima faedah atau prinsipal yang dijanjikan jika syarikat yang mengeluarkan bon mengalami masalah kewangan.

5 Strategi untuk Menguruskan Risiko Pelaburan

Pengurusan risiko pelaburan merupakan salah satu elemen penting dalam memastikan anda tidak mengalami kerugian yang besar. Jika pelaburan diuruskan dengan baik, ia dapat membantu anda memaksimumkan keuntungan. Berikut merupakan lima cara yang boleh anda pertimbangkan untuk mengurangkan risiko sebelum melabur:

1. Pelbagaikan Pelaburan Anda

Anda tidak digalakkan untuk menumpukan kepada satu instrumen pelaburan sahaja dan mempelbagaikan pelaburan anda. Ini kerana, setiap pelaburan mempunyai impak kerugian (atau potensi keuntungan) yang tersendiri.

Dengan mempelbagaikan instrumen pelaburan anda, ia secara tidak langsung dapat membantu mengurangkan risiko kerugian dan memaksimumkan keuntungan anda.

Anda boleh pertimbangkan medium pelaburan seperti
Tabung Haji
,
Amanah Saham Bumiputra
 (ASB),
unit amanah
 dan sebagainya.

2. Risiko Pelaburan: Fahami Pelaburan Anda

Secara asasnya, setiap pelaburan yang anda sertai menawarkan tahap kerugian dan keuntungan yang berbeza bergantung pada jenis pelaburan yang anda lakukan. Oleh sebab itu, anda perlu ambil tahu setiap instrumen pelaburan yang anda sertai.

Pengetahuan yang jelas mengenai pelaburan yang disertai dapat mengurangkan risiko pelaburan yang mungkin dihadapi. Fahami potensi risiko, kaji pulangan
 faedah atau dividen
dan prestasi setiap jenis pelaburan yang disertai bagi memastikan pelaburan anda tidak mendatangkan kerugian.

3. Tetapkan Objektif dan Matlamat Pelaburan Anda

Sebelum terlibat dalam mana-mana pelaburan, anda perlu menentukan objektif dan matlamat pelaburan anda. Tanpa objektif dan matlamat yang jelas, ia mungkin akan menyukarkan anda untuk membuat keputusan dan memilih instrumen pelaburan yang sesuai untuk anda.

Antara matlamat biasa yang ditentukan adalah seperti
simpanan persaraan
, pengurusan hutang,
pendidikan anak-anak
, mengerjakan haji dan
umrah
 dan sebagainya.

4. Risiko Pelaburan: Ketahui Toleransi Risiko Anda

Setiap pelaburan yang anda sertai mungkin berisiko mengalami kerugian. Oleh sebab itu, anda perlu mengenal pasti tahap toleransi risiko anda. Dengan mengenal pasti tahap toleransi risiko, ia dapat membantu anda memilih jenis pelaburan dan membina portfolio pelaburan yang terbaik dan sesuai untuk anda.

Sebagai contoh, jika tahap risiko anda sederhana (bukan seorang yang suka mengambil risiko), anda boleh memilih
pelaburan risiko rendah
 (skala konservatif) seperti Pelaburan Saham Koperasi Bank Rakyat, Dana Pasaran Wang atau Pelaburan Takaful.

Namun jika anda seorang yang suka mengambil risiko, anda boleh mempertimbangkan pelaburan risiko tinggi yang lebih agresif.

5. Jangka Masa Pelaburan

Jangka masa pelaburan merupakan salah satu toleransi kerugian yang perlu anda pertimbangkan sebelum memilih pelaburan yang sesuai untuk anda. Semakin lama tempoh pelaburan anda, semakin selamat dan semakin tinggi keuntungan pelaburan anda. Di Malaysia,
caruman KWSP
 merupakan salah satu contoh pelaburan jangka panjang terbaik yang boleh anda pilih.

Elak Kesilapan dalam Pelaburan untuk Minimumkan Kerugian

Risiko semestinya sesuatu perkara yang tidak dapat dielakkan dalam kehidupan seharian. Namun begitu, anda boleh meminimumkan kerugian dengan mengamalkan strategi pelaburan yang betul. Anda disarankan untuk menganalisis, mengkaji dan melakukan penilaian secara menyeluruh sebelum membuat keputusan yang terbaik untuk masa depan anda.

Selain itu, sekiranya anda sedang mencari
insurans kereta terbaik
, layari laman web Qoala untuk info lanjut. Qoala merupakan
platform insurans terbaik di Malaysia
 dengan jaminan proses beli insurans yang selamat, berpatutan dan mudah.

Kongsi:


Cara Semak CTOS Online 2022

Dengan semak CTOS, anda akan dapat mengetahui dan kenal pasti skor kredit anda. Ini merupakan salah satu faktor penting apabila anda mahu mohon untuk sebarang pinjaman seperti
loan
kereta
 atau
pinjaman perumahan
. Jika anda ingin pinjaman anda diluluskan penting untuk anda memiliki kredit skor yang baik. Artikel ini akan menjelaskan semua yang anda perlu tahu tentang CTOS iaitu sebuah platform yang boleh dipercayai untuk anda faham latar belakang kewangan dalam proses penilaian kredit anda.

Table of Contents

Toggle

Apa Maksud CTOS, Kenapa Anda Perlu Semak CTOS?
Apa itu CTOS?
Berapakah Skor CTOS yang Bagus?
3 Cara Semak CTOS, Check Secara Percuma di MyCTOS
1. Semak CTOS Melalui Laman Web MyCTOS Online
2. Semak CTOS Menggunakan Aplikasi Telefon Pintar
3. Semak CTOS Kaunter
Elakkan Pinjaman Ditolak, Perbaiki Skor Anda

Apa Maksud CTOS, Kenapa Anda Perlu Semak CTOS?

Sekiranya anda tidak pernah membuat sebarang pinjaman, anda mungkin tidak pernah dengar mengenai CTOS. Untuk pengetahuan anda, CTOS merupakan antara organisasi penilaian kredit yang terbesar di Malaysia dan ia juga merupakan agensi penilaian kredit utama di Malaysia. Kebanyakan organisasi kewangan di negara ini menggunakan perkhidmatan ini. CTOS dikawal selia oleh Pejabat Pendaftar Agensi Pelaporan Kredit Kementerian Kewangan sebagai agensi pelaporan kredit.

Apa itu CTOS?

Untuk mengetahui maksud CTOS, anda boleh anggap ia ibarat laporan kesihatan kewangan anda. Ia bertanggungjawab untuk melaporkan  kewangan individu dan perniagaan dengan pangkalan data maklumatnya yang luas. Tidak seperti
laporan CCRIS
, yang mempunyai jangka hayat 12 bulan, laporan CTOS mempunyai jangka hayat yang tidak terhingga. Bank dan institusi kewangan di Malaysia menggunakan laporan tersebut untuk menganalisis kelayakan kredit dan keupayaan pembayaran balik seseorang invidu atau sesebuah syarikat.

Anda akan dapat akses segala data kredit anda dengan menggunakan CTOS. Ini akan dapat membantu anda untuk memastikan skor kredit anda berada dalam keadaan yang baik. Sekiranya anda mendapati sebarang perkara yang boleh merosakkan skor kredit anda, tindakan awal boleh diambil oleh anda untuk memperbaiki skor tersebut sebelum mohon pinjaman.

Bukan anda sahaja yang boleh lihat laporan CTOS anda, mana-mana syarikat atau institusi kewangan yang relevan juga boleh menilai laporan anda. Sebarang maklumat mengenai sejarah kredit anda juga akan membantu bank-bank menilai permohonan pinjaman anda dan mampu membuat mereka untuk membuat keputusan sama ada anda layak untuk diberikan pinjaman atau sebaliknya. Anda akan mendapati perkara-perkara berikut di dalam laporan CTOS:

Skor kredit CTOS

Rekod CCRIS dari Bank Negara

Dishonoured cheques
dari Bank Negara

Pengarahan dan pemilikan perniagaan

Litigasi dan muflis

Penyenaraian pengadil perdagangan

Makluman pembayaran terlepas

Perubahan dalam had kredit

Penukaran alamat

Amaran
scammer

Kenal pasti identiti kecurian

Berapakah Skor CTOS yang Bagus?

Walaupun anda tidak merancang untuk untuk mohon pinjaman untuk
beli rumah
 dalam masa terdekat misalnya, anda masih digalakkan untuk mengetahui skor kredit anda dan CTOS boleh membantu anda memantau kesihatan kewangan anda. Secara amnya, skor yang bagus adalah dalam lingkungan 697 sehingga 850. Sebelum itu, anda perlu ketahui lima faktor yang mempengaruhi skor anda:

Rekod Pembayaran (45 peratus)

Mengenal pasti sama ada anda sentiasa membuat bayaran pinjaman tepat pada masanya, atau jika anda pernah terlepas membuat pembayaran. Pembayaran lewat juga boleh menjejaskan skor kredit anda.

Jumlah Hutang (20 peratus)

Ini merujuk kepada penggunaan kredit anda. Jumlah fasiliti kredit dan jumlah yang dihutang dengan pihak bank akan dinilai.

Jangka Masa Rekod Kredit (7 peratus
)

Tempoh hayat fasiliti kredit yang anda ada seperti
kad kredit
 atau pinjaman.

Jenis-jenis Kredit (14 peratus)

Jenis pinjaman yang anda ada, seperti pinjaman perumahan, pinjaman kereta, kad kredit,
pinjaman peribadi
 dan sebagainya.

Kredit Baru (14 peratus)

Sama ada anda diluluskan untuk fasiliti kredit baru-baru ini.

Semakin tinggi skor kredit anda, semakin mudah untuk anda membuat pinjaman kerana kebanyakannya bank dan penyedia kredit akan menganggap anda sebagai pelanggan utama. Bukan itu sahaja, ia juga boleh meningkatkan peluang anda untuk dapat kadar pinjaman atau kadar faedah yang lebih baik, serta pinjaman anda akan lebih cepat diluluskan dan sebagainya. Dengan kata lain, anda akan dianggap sebagai pelanggan utama oleh bank dan penyedia kredit. Berikut merupakan kadar skor CTOS dan maknanya kepada setiap pemberi pinjaman:

Skor

Perspektif Pemberi Pinjaman

744-850

Cemerlang! Anda dinilai sebagai ‘sangat baik’ dan diberi keutamaan.

718-743

Sangat Baik! Anda dinilai sebagai pelanggan utama.

697-717

Baik! Skor anda dalam lingkungan sederhana tinggi dan anda layak untuk kredit baru.

651-696

Sederhana. Skor anda dalam lingkungan sederhana dan anda kurang layak untuk kredit baru.

529-650

Rendah. Anda mungkin menghadapi masalah apabila memohon kredit.

300-528

Lemah. Aplikasi kredit anda mungkin akan ditolak.

Tiada Skor

Skor anda tidak dapat dijana kerana maklumat tidak mencukupi.

3 Cara Semak CTOS,
Check
Secara Percuma di MyCTOS

Secara amnya, terdapat tiga jenis laporan untuk anda pilih iaitu:

Laporan Asas MyCTOS
 – Percuma

Laporan Skor MyCTOS
 – RM25/laporan (tidak termasuk Cukai Perkhidmatan)

CTOS SecureID –
 RM99/tahun (tidak termasuk Cukai Perkhidmatan)

Untuk pemeriksaan secara percuma, anda boleh menggunakan tiga kaedah untuk melakukan pemeriksaan sendiri:

1. Semak CTOS Melalui Laman Web MyCTOS Online

Untuk
check
CTOS melalui laman web, ikuti langkah-langkah berikut:

Daftar Akaun

Isi butiran peribadi atau butiran syarikat yang diperlukan dengan lengkap. Selepas anda selesai mengisi segala butiran, satu e-mel pengesahan akan dihantar kepada anda untuk mengesahkan pendaftaran.

Aktifkan ID CTOS

Kebiasaannya, pengesahan dilakukan pada hari yang sama kerana CTOS memerlukan 3 jam waktu bekerja untuk mengesahkan butiran anda dan menyediakan ID pengguna yang sah yang diperlukan untuk mengakses laporan CTOS anda. Anda akan menerima e-mel untuk dapatkan butiran ID Pengguna anda melalui alamat emel yang anda berikan.

Akses Laporan MyCTOS

Sekarang anda akan mempunyai akses penuh untuk melihat laporan CTOS anda. Laporan MyCTOS pertama diemelkan kepada anda secara percuma, tetapi anda juga boleh menyemaknya bila-bila masa di laman web CTOS.

2. Semak CTOS Menggunakan Aplikasi Telefon Pintar

Anda juga boleh menggunkan telefon pintar anda melalui aplikasi CTOS yang boleh dimuat turun melalui Play Store atau App Store.

3. Semak CTOS Kaunter

Selain itu, anda juga boleh melawat cawangan CTOS berdekatan dengan anda dan mendaftar secara fizikal.

Elakkan Pinjaman Ditolak, Perbaiki Skor Anda

Tidak terlambat untuk anda memperbaiki skor kredit anda walaupun skor kredit mungkin berada di tahap yang kritikal sekarang. Individu-invidu yang kerap terlepas pembayaran boleh mengambil masa bertahun-tahun untuk memperbaiki skor kredit. Kegagalan untuk menjelaskan pinjaman boleh menyebabkan seseorang itu disytihar
bankrap atau muflis
. Anda boleh ikuti langkah-langkah berikut untuk memperbaiki skor kredit dan mengelakkan pinjaman anda daripada ditolak:

Mula menjelaskan bil anda tepat pada masanya.

Pastikan baki anda rendah dan elakkan daripada memaksimumkan had kredit anda.

Dapatkan perkhidmatan nasihat kewangan daripada penasihat kewangan atau
financial planner
.

Sentiasa konsisten menguruskan kewangan anda dari semasa ke semasa.

Laporan CTOS sememangnya berguna untuk anda membuat semakan skor kredit terutama sekali jika anda mahu membuat permohonan pinjaman dalam masa yang terdekat. Ia juga boleh dilihat sebagai satu langkah yang proaktif untuk memastikan skor kredit anda berada dalam keadaan yang baik.

Selain itu, sekiranya anda sedang mencari
insurans kereta terbaik
 atau
insurans motor murah
, layari laman web Qoala untuk info lanjut.
Bandingkan insurans
 daripada beberapa
syarikat insurans terbaik
 dengan tawaran harga terbaik sekali gus menjanjikan perlindungan yang menyeluruh untuk anda dan keluarga anda.

Kongsi:


Panduan Lengkap Semakan Cukai Tanah Negeri di Malaysia 2023

Sebagai pemilik hartanah di Malaysia, anda mempunyai tanggungjawab untuk membayar cukai tahunan antaranya cukai tanah. Anda kini boleh buat semakan cukai tanah dan
bayar cukai tanah
 dengan mudah secara online melalui portal Pejabat Tanah dan Galian.

Table of Contents

Toggle

10 Cara Semak Cukai Tanah di Malaysia yang Anda Perlu Tahu
1. Semakan Cukai Tanah Selangor
2. Semakan Cukai Tanah Kuala Lumpur
3. Semakan Cukai Tanah Pahang
4. Semakan Cukai Tanah Perak
5. Semakan Cukai Tanah Pulau Pinang
6. Semakan Cukai Tanah Perlis
7. Semakan Cukai Tanah Terengganu
8. Semakan Cukai Tanah Kelantan
9. Semakan Cukai Tanah Melaka
10. Semakan Cukai Tanah Negeri Sembilan Online
Cara Bayar Cukai Tanah Secara Online
Bayar Cukai Tanah, Beli Insurans Rumah untuk Ketenangan Fikiran

10 Cara Semak Cukai Tanah di Malaysia yang Anda Perlu Tahu

Cukai tanah atau turut dikenali sebagai
quit rent
 ialah sejenis cukai yang dikenakan ke atas hartanah persendirian. Pemilik hartanah di Malaysia perlu menjelaskan cukai tanah kepada kerajaan negeri lokasi hartanah tersebut berada. Sebagai contoh, jika anda memiliki hartanah di Pahang, anda boleh layari laman web PTG Pahang Semakan Cukai Tanah untuk semak cukai tanah anda.

Kebanyakan portal ini memerlukan maklumat tertentu bagi menyemak bayaran cukai tanah anda seperti nombor akaun atau nombor hak milik tanah. Semua maklumat ini boleh didapati daripada bil fizikal cukai tanah lama anda. Bagi memudahkan anda, ikuti perkongsian ini untuk ketahui cara semak cukai tanah secara online mengikut negeri-negeri di Malaysia.

1. Semakan Cukai Tanah Selangor

Anda boleh semak cukai tanah dan bayar cukai tanah secara online di Selangor melalui portal PTG Selangor Semakan Cukai Tanah seperti berikut:

Layari portal
eHasil Selangor
,  kemudian klik Setuju dan Teruskan;

Ada dua kaedah semakan yang boleh dipertimbangkan iaitu semakan melalui no. akaun atau melalui perincian hakmilik;

Untuk menyemak cukai tanah melalui Nombor Akaun, masukkan nombor akaun dan isi
captcha,
 kemudian klik butang cari;

Untuk semak cukai tanah melalui Perincian Hakmilik pula, anda perlu masukkan Jenis Perincian (cukai tanah atau cukai petak), Daerah, Mukim/Bandar/Pekan, Jenis Hakmilik dan Nombor Hakmilik;

Masukkan
captcha
 kemudian tekan butang Cari;

Hasil carian akan dipaparkan.

2. Semakan Cukai Tanah Kuala Lumpur

Jika anda memiliki hartanah di Kuala Lumpur, anda boleh buat semakan cukai tanah KL seperti berikut:

Layari portal e-Bayaran
Pejabat Pengarah Tanah dan Galian Wilayah Persekutuan
;

Pilih jenis carian seperti No Akaun, ID Hakmilik Tanah, ID Hakmilik Strata atau No Lot/PT;

Jika pilihan carian anda adalah melalui Nombor Akaun, masukkan no akaun anda dan klik butang Cari;

Hasil carian anda akan dipaparkan.

3. Semakan Cukai Tanah Pahang

Semakan cukai tanah di Pahang boleh dilakukan melalui cara berikut:

Layari portal
PTG Pahang Semakan Cukai Tanah
 kemudian klik (✔) dengan terma dan syarat yang ditetapkan;

Anda akan dibawa ke halaman Semakan Maklumat Cukai Tanah;

Untuk semak cukai tanah, anda perlu masukkan Nombor Hakmilik sahaja atau anda juga boleh masukkan Daerah, Mukim, Jenis Hakmilik dan Nombor Hakmilik/Geran, kemudian klik Semak Cukai;

Hasil carian anda akan dipaparkan.

4. Semakan Cukai Tanah Perak

Anda boleh menyemak cukai tanah di Perak melalui kaedah ini:

Layari portal
e-Bayaran Pejabat Pentadbiran Negeri Perak
 untuk membuat semakan dan bayar bil cukai tanah;

Pilih jenis semakan cukai sama ada melalui ID Hakmilik Tanah, ID
Hakmilik Strata
, No. Akaun/ID Hakmilik;

Jika anda memilih ID Hakmilik Tanah, masukkan butiran-butiran lain yang diperlukan seperti Daerah, Bandar/Pekan/Mukim, Jenis Hakmilik dan Nombor Hakmilik;

Kemudian, tekan butang Cari;

Hasil carian anda akan dipaparkan untuk rujukan anda.

5. Semakan Cukai Tanah Pulau Pinang

Semakan Cukai Tanah Penang boleh dibuat melalui portal
PgLAND
 Bagi menggunakan perkhidmatan di portal ini, anda perlu daftar masuk terlebih dahulu.

Portal ini menyediakan perkhidmatan antaranya bayaran cukai, semakan perserahan, carian persendirian atau rasmi dan lain-lain lagi.

6. Semakan Cukai Tanah Perlis

Anda boleh semak cukai tanah Perlis melalui kaedah ini:

Untuk buat e-Semakan cukai tanah, anda perlu layari portal
Jabatan Tanah dan Galian Negeri Perlis
;

Kemudian, masukkan ID Hakmilik atau No. Akaun;

Pilih Mukim/Bandar/Pekan, Jenis Hakmilik dan No. Hakmilik dan tekan butang Cari;

Hasil carian anda akan dipaparkan.

7. Semakan Cukai Tanah Terengganu

Bagi menyemak cukai tanah di Terengganu pula, anda boleh ikuti langkah-langkah seperti berikut:

Layari portal
Pejabat Pengarah Tanah dan Galian Kerajaan Negeri Terengganu
;

Masukkan No Akaun dan klik butang Cari;

Selain itu, anda juga boleh membuat carian dengan memasukkan Daerah, Mukim/Bandar/Pekan, Jenis Hakmilik dan No Hakmilik kemudian tekan butang Cari;

Hasil carian anda akan dipaparkan.

8. Semakan Cukai Tanah Kelantan

Proses menyemak cukai tanah Kelantan boleh dibuat melalui portal
Hasil Tanah Kelantan
. Bagi menggunakan perkhidmatan di portal ini, anda perlu daftar masuk terlebih dahulu.

9. Semakan Cukai Tanah Melaka

Bagi menyemak cukai tanah di Melaka, anda boleh semak melalui laman utama
MelakaPay
. Bagi menggunakan perkhidmatan ini, anda perlu mendaftar masuk akaun anda terlebih dahulu.

10. Semakan Cukai Tanah Negeri Sembilan Online

Anda boleh semak cukai tanah dan bayar cukai tanah Negeri Sembilan online melalui portal e-PTGNS PTG Negeri Sembilan seperti berikut:

Layari portal
e-PTGNS PTG Negeri Sembilan
, kemudian klik Setuju dan Teruskan;

Ada dua kaedah semakan yang boleh anda pilih iaitu semakan melalui No. Akaun/No. Hakmilik atau melalui Perincian (cukai tanah,
cukai petak
/strata atau lot);

Untuk semak cukai tanah melalui Nombor Akaun, masukkan nombor akaun dan klik butang cari;

Untuk semak cukai tanah melalui Perincian pula, anda perlu masukkan jenis perincian pilihan anda – dalam kes ini Cukai Tanah;

Dropdown
 Daerah, Mukim/bandar/pekan, Jenis Hakmilik dan Nombor hakmilik akan dipaparkan – isi semua maklumat diperlukan, kemudian tekan butang Cari;

Hasil carian akan dipaparkan.

Cara Bayar Cukai Tanah Secara Online

Anda juga boleh memanfaatkan kemudahan pembayaran secara dalam talian yang disediakan oleh hampir kesemua Pejabat Tanah dan Galian Negeri di Malaysia.

Bagi ketahui cara bayar cukai tanah online mengikut negeri, anda boleh ikuti artikel
Panduan Lengkap Cara Bayar Cukai Tanah Online di Malaysia 2023
 ini.

Bayar Cukai Tanah, Beli Insurans Rumah untuk Ketenangan Fikiran

Pemilik hartanah di kebanyakan negeri perlu membayar cukai tanah sebelum 31 Mei setiap tahun. Sudah menjadi tanggungjawab setiap pemilik tanah (atau wakil) untuk membayar cukai tanah kepada kerajaan negeri tanpa perlu menunggu makluman melalui Bil Hasil Tanah.

Hasil kutipan cukai boleh membantu kerajaan negeri masing-masing mendapatkan pendapatan sekali gus membantu kerajaan menguruskan negeri dengan lebih baik.

Mengikut undang-undang yang tertulis dalam Seksyen 100 Kanun Tanah Negara, tanah boleh dirampas sekiranya anda gagal menjelaskan Cukai Tanah seperti yang ditetapkan.

Selain itu, jika anda mempertimbangkan untuk mendapatkan
insurans rumah terbaik di Malaysia
, anda boleh dapatkan
insurance
 rumah
 anda di Qoala! Qoala merupakan
platform perbandingan dan pembaharuan insurans
 paling dipercayai di Malaysia.

Kongsi:


Senarai Harga Kereta Mengikut Kategori Pendapatan (2023)

Selain faktor jenama kereta, prestasi pengendalian, ciri keselamatan dan penjimatan bahan api, senarai harga kereta murah dan mampu milik merupakan antara faktor yang perlu dititikberatkan sebelum beli kereta idaman. Jika anda tersilap beli kereta melebihi kemampuan, kos perbelanjaan yang perlu ditanggung setiap bulan mungkin boleh menjadi beban. Ini kerana anda bukan sahaja perlu membayar
pinjaman kereta
, tetapi perlu mengambil kira
kos pemilikan kereta
 seperti
insurans kereta
,
cukai jalan
,
servis kereta
 dan banyak lagi.

Table of Contents

Toggle

Senarai Harga Kereta: Harga Kereta Murah, Kereta Mampu Milik Mengikut Gaji di Malaysia 2023
Harga Kereta Proton 2023 di Malaysia
Harga Kereta Perodua 2023 di Malaysia
Harga Kereta Honda 2023 di Malaysia
5 Tips Beli Kereta yang Sesuai Mengikut Gaji
1. Kenal Pasti Keperluan dan Kehendak
2. Pastikan Harga Kereta Tidak Melebihi Gaji Tahunan
3. Pilih Kereta dengan Ansuran Bulanan Tidak Melebihi 15 Peratus
4. Lakukan Tinjauan: Pilih Kereta yang Sesuai dengan Gaji
5. Buat Keputusan Bijak, Jangan Terburu-buru

Senarai Harga Kereta: Harga Kereta Murah, Kereta Mampu Milik Mengikut Gaji di Malaysia 2023

Artikel ini akan menyenaraikan harga kereta murah dan terkini di Malaysia bagi anda yang ingin menukar kereta baharu dari model Perodua, Proton, Toyota, BMW, Mazda, Nissan dan sebagainya. Panduan asas harga kereta murah ini boleh membantu anda memilih model kereta yang sesuai berdasarkan tawaran harga terkini.

Harga Kereta Proton 2023 di Malaysia

Berikut senarai harga kereta terkini untuk semua model kereta Proton untuk tahun 2023. Harga yang dipaparkan adalah harga kenderaan atas jalan (OTR) terkini tidak termasuk insurans.

Model Kereta

Varian

Harga Kereta Terkini

Proton Saga

1.3 Standard MT

RM32,800

1.3 Standard AT

RM35,800

1.3 Premium AT

RM39,800

Proton Iriz

1.3 Standard MT

RM36,700

1.3 Standard CVT

RM39,700

1.3 Executive CVT

RM44,700

1.3 Executive CVT

RM46,700

1.6 Premium CVT

RM50,700

Proton Persona

1.6 Standard MT

RM42,600

1.6 Standard CVT

RM44,600

1.6 Executive CVT

RM49,600

1.6 Premium CVT

RM54,600

Proton X70

I.8 TGDI Standard 2WD

RM94,800

I.8 TGDI Executive 2WD

RM106,800

I.8 TGDI Premium 2WD

RM119,800

I.8 TGDI Premium X 2WD

RM122,800

Proton Exora

1.6 Executive CVT

RM59,800

1.6 Premium CVT

RM66,800

Harga Kereta Perodua 2023 di Malaysia

Banyak pilihan harga kereta murah daripada Perodua yang boleh anda pilih sebagai kereta pertama anda. Berikut senarai harga kereta terkini untuk semua model kereta Perodua untuk tahun 2023. Harga yang dipaparkan adalah harga kenderaan atas jalan (OTR) terkini tidak termasuk insurans.

Model Kereta

Varian

Harga Kereta Terkini

Perodua Axia

1.0 E

RM24,090

1.0 G (AT)

RM33,490

1.0 GXtra (AT)

RM34,990

1.0 Style (AT)

RM38,890

1.0 SE (AT)

RM38,890

1.0 Advance (AT)

RM43,190

Perodua Bezza

1.0 G (MT)

RM34,580

1.0 G (AT)

RM36,580

1.3 X (AT)

RM43,980

1.3 Advance (AT)

RM49,980

Perodua Myvi

1.3 G (AT)

RM44,590

1.3 Premium X (AT)

RM46,590

1.3 Premium X (AT)

RM46,590

1.5 High (AT)

RM50,290

1.5 Advance (AT)

RM54,090

Perodua Alza

1.5 S (MT)

RM51,490

1.5 S (AT)

RM54,290

1.5 SE (AT)

RM56,890

1.5 Advance (AT)

RM62,690

Perodua Aruz

1.5 X (AT)

RM72,900

1.5 Advance (AT)

RM77,900

Harga Kereta Honda 2023 di Malaysia

Selain itu, banyak pilihan harga kereta murah yang turut ditawarkan oleh Honda yang boleh anda dipilih sebagai kereta pertama anda. Berikut senarai harga kereta terkini untuk semua model kereta Perodua untuk tahun 2023. Harga yang dipaparkan adalah harga kenderaan atas jalan (OTR) terkini tidak termasuk insurans.

Model Kereta

Varian

Harga Kereta Terkini

Honda Jazz 1.5S

Standard

RM75,300

White Orchid Pearl

RM75,420

Honda Jazz 1.5E

Standard

RM81,400

White Orchid Pearl

RM81,520

Honda Jazz 1.5V

Standard

RM88,700

Honda Jazz 1.5E

White Orchid Pearl

RM88,820

Honda City 1.5S

Standard

RM78,500

White Orchid Pearl

RM78,620

Honda City 1.5E

Standard

RM84,600

White Orchid Pearl

RM84,720

Honda City 1.5V

Standard

RM91,600

White Orchid Pearl

RM91,720

Honda Civic 1.8S

Standard

RM113,600

White Orchid Pearl

RM113,900

Honda Civic 1.5 TC

Standard

RM129,600

White Orchid Pearl

RM129,900

Honda Civic 1.5 TC-P

Standard

RM139,600

White Orchid Pearl

RM139,900

Honda Accord 1.5TC

Standard

RM185,900

White Orchid Pearl

RM186,300

Honda Accord 1.5TC-P

Standard

RM195,900

White Orchid Pearl

RM196,300

Honda BR-V 1.5E

Standard

RM89,900

White Orchid Pearl

RM90,200

Honda BR-V 1.5L

Standard

RM96,900

White Orchid Pearl

RM97,200

Honda HR-V 1.8E

Standard

RM108,800

White Orchid Pearl

RM109,100

Honda HR-V 1.8V

Standard

RM118,800

White Orchid Pearl

RM119,100

Honda HR-V 1.8RS

Standard

RM124,800

White Orchid Pearl

RM125,100

Honda Odyssey 2.4 EVX

Standard

RM258,896

Honda CR-V 2.0 2WD

Standard

RM151,100

White Orchid Pearl

RM163,700

Honda CR-V 1.5

White Orchid Pearl

RM164,100

Honda CR-V 1.5 TC 4WD

Standard

RM169,500

White Orchid Pearl

RM169,900

Honda CR-V 1.5 TC-P 2WD

Standard

RM175,900

White Orchid Pearl

RM176,300

5 Tips Beli Kereta yang Sesuai Mengikut Gaji

Beli kereta tidak kira sama ada kereta baru atau
kereta
 secondhand
 melibatkan perbelanjaan yang besar jika tidak dirancang dengan baik – banyak kos perlu diambil kira antaranya bayaran balik
 pinjaman kereta
, kos
insurans kereta
,
roadtax
 kereta, penjagaan kereta, penyelenggaraan
tayar kereta
 dan sebagainya. Jika anda nak beli kereta pertama, berikut antara tips yang boleh anda amalkan dan perkara penting yang anda perlu tahu:

1. Kenal Pasti Keperluan dan Kehendak

Secara asasnya, tak salah untuk beli atau pilih kereta berdasarkan rupa estetika atau prestasi. Meskipun begitu, ia tidak patut dijadikan keutamaan semasa
membeli kereta pertama
 anda. Anda perlu mengambil kira kesesuaian sesebuah kereta yang dibeli – faktor seperti rupa, prestasi dan sebagainya adalah bonus sekiranya kereta pilihan anda mempunyai kesemua ciri ini.

Anda disarankan untuk beli kereta ikut keperluan dan keutamaan anda. Sebagai contoh, anda mungkin jatuh cinta pandang pertama dengan
kereta
 sport
 berjenama
 kerana anda seorang yang berjiwa muda dan baru sahaja memulakan karier. Meskipun begitu, kereta sebegini memakan kos selenggara dan kos petrol yang lebih tinggi serta mungkin tidak sesuai untuk penggunaan harian.

Jika anda memerlukan kereta untuk berulang-alik ke tempat kerja, memadai memiliki kereta kompak seperti Perodua Axia dengan bayaran bulanan kurang RM500 sebulan. Kereta yang bersaiz kompak atau kecil  lebih sesuai kerana kereta jenis ini lebih jimat minyak dan sesuai untuk penggunaan dalam bandar.

Anda boleh
upgrade
 kereta yang lebih besar setelah berkahwin atau apabila kewangan peribadi anda semakin stabil untuk keselesaan, namun tertakluk pada kadar gaji tahunan semasa anda.

2. Pastikan Harga Kereta Tidak Melebihi Gaji Tahunan

Selain itu, anda harus pastikan harga kereta yang ingin dibeli kurang atau tidak melebihi pendapatan tahunan anda. Ini kerana, kos pemilikan kereta bukan sekadar ansuran yang perlu dijelaskan setiap bulan. Tetapi anda juga perlu ambil kira kos-kos tambahan yang lain seperti
cukai jalan kereta
, penyelenggaraan, perbelanjaan minyak petrol serta tol dan lain-lain lagi.

Jika gaji bulanan anda adalah sebanyak RM2,700, harga kereta yang ideal untuk anda mestilah tidak lebih daripada RM32,400 (RM2,700 x 12 bulan).

3. Pilih Kereta dengan Ansuran Bulanan Tidak Melebihi 15 Peratus

Selain itu, pastikan bayaran bulanan kereta yang dipilih tersebut tidak melebihi 15 peratus (lebih bagus jika lebih rendah) daripada pendapatan bulanan anda. Sebagai contoh jika anda bergaji RM2,700 sebulan, jumlah ansuran bulanan yang disyorkan adalah sebanyak RM405.

Sekiranya komitmen atau bayaran balik pinjaman bank lebih tinggi berbanding pendapatan semasa anda, ia mungkin boleh menyukarkan anda untuk membuat permohonan pinjaman lain seperti
pinjaman peribadi
 atau pinjaman perumahan. Anda boleh menggunakan formula kira gaji beli kereta seperti berikut:

Pendapatan Bulanan x 15% = Jumlah Ansuran Bulanan

4. Lakukan Tinjauan: Pilih Kereta yang Sesuai dengan Gaji

Elakkan diri anda daripada dipengaruhi oleh ejen penjual kereta. Kebiasaannya, ejen penjual kereta yang berpengalaman biasanya dapat mengetahui sama ada anda pembeli kereta pertama atau tidak dengan menilai pembawakan diri anda.

Kebanyakan ejen kereta akan mengambil kesempatan ini untuk menjual atau menawarkan kereta yang melebihi bajet pembeli atau tidak sepadan dengan keperluan pembeli bagi menghabiskan stok inventori.

Oleh sebab itu, anda disarankan untuk melakukan tinjauan dan kenal pasti keperluan serta kehendak anda sebelum berkunjung ke mana-mana pengedar kereta untuk mengelakkan anda daripada dipengaruhi oleh penjual. Dengan cara ini, ia dapat membantu mengelakkan anda daripada berbelanja melebihi kemampuan kewangan dan membantu menjimatkan wang anda.

5. Buat Keputusan Bijak, Jangan Terburu-buru

Pembelian kereta boleh dikatakan antara item yang paling mahal yang pernah dibeli seumur hidup selepas
 pemilikan rumah
. Oleh sebab itu, anda perlu menilai pelbagai aspek dan sudut sebelum membuat apa-apa keputusan.

Ambil masa untuk berfikir sebelum anda memilih kereta idaman anda. Sama seperti membeli barangan berharga yang lain, anda perlu membandingkan harga dan kelebihan yang ada pada kereta yang ingin dibeli sebelum buat keputusan. Pastikan kereta yang dipilih selari dengan keperluan semasa anda.

Semoga senarai harga kereta murah dan mampu milik ini dapat membantu anda terutamanya jika anda bercadang untuk menukar kereta atau beli kereta baharu. Selain itu, sekiranya anda sedang mempertimbangkan

insurance
 kereta
 yang komprehensif dan terbaik untuk anda, layari laman web Qoala untuk info lanjut. Qoala merupakan
platform insurans di Malaysia
 dengan jaminan
proses beli insurans kereta
 yang selamat, berpatutan dan mudah.

Kongsi:


Cara Tukar Simpanan Shariah KWSP Online Melalui i-Akaun KWSP 2023

Bagi anda yang mencarum dalam
simpanan KWSP
, anda mungkin biasa dengar mengenai pilihan Simpanan Konvensional dan Simpanan Shariah KWSP. Ahli yang beragama Islam khususnya mempunyai pilihan untuk menukar Simpanan Konvensional kepada Simpanan Shariah jika ingin berbuat demikian. Ini sekali gus membantu umat Islam untuk tidak lagi perlu risau tentang (status halal) pulangan dividen yang diterima kerana pelaburan yang dilakukan patuh syariah.

Table of Contents

Toggle

Perkara yang Anda Perlu Tahu Sebelum Bertukar ke Simpanan Shariah KWSP
1. Apa Itu Simpanan Shariah KWSP?
2. Mengapa Anda Perlu Bertukar kepada Simpanan Shariah KWSP?
3. Cara Tukar Akaun KWSP Konvensional kepada Simpanan Shariah KWSP Secara Online
4. Perbezaan Simpanan Shariah KWSP vs Konvensional
5. Kadar Dividen Akaun Konvensional vs Akaun Simpanan Shariah KWSP
Lakukan Penyucian Dividen KWSP Jika Belum Beralih ke Simpanan Shariah

Perkara yang Anda Perlu Tahu Sebelum Bertukar ke Simpanan Shariah KWSP

Umat Islam digalakkan untuk beralih kepada Simpanan Shariah kerana ia mengamalkan pelaburan beretika. Dalam erti kata lain, ia akan mengelakkan pelaburan dalam sektor-sektor yang menghasilkan dan mempromosikan alkohol, perjudian, hiburan dewasa dan sebagainya.

Jika anda masih belum bertukar kepada Simpanan Shariah KWSP, artikel ini akan membantu anda memahami simpanan patuh syariah KWSP dengan lebih baik, perbezaan antara Simpanan Shariah KWSP dan Simpanan Konvensional dan lain-lain lagi.

1. Apa Itu Simpanan Shariah KWSP?

Simpanan Shariah Kumpulan Wang Simpanan Pekerja (KWSP) merupakan suatu
pilihan dana persaraan terbaik
 yang boleh anda pertimbangkan. Simpanan Shariah KWSP membolehkan ahli membuat simpanan berlandaskan syariah dan diuruskan serta dilaburkan mengikut prinsip Islam.

Sebuah Jawatan Kuasa Penasihat Shariah (JKPS) ditubuhkan bagi mengawasi semua aspek pematuhan syariah di dalam operasi, pelaburan dan tadbir urus Simpanan Shariah di KWSP. JKPS juga bertanggungjawab dalam mengesahkan aspek pematuhan syariah sesuatu pelaburan yang akan dibuat oleh KWSP.

2. Mengapa Anda Perlu Bertukar kepada Simpanan Shariah KWSP?

Sebagai umat Islam, anda disarankan untuk bertukar ke Simpanan Shariah agar simpanan diuruskan dan dilaburkan mengikut prinsip syariah. Selain itu, Simpanan Shariah (kepada ahli beragama Islam) dapat:

Membantu ahli menyediakan
simpanan persaraan
 yang diuruskan secara patuh syariah untuk kegunaan ahli dan keluarga. Ibadah
haji dan umrah
 (pengeluaran KWSP akaun 2) boleh dilakukan tanpa sebarang keraguan ke atas sumber dana;

Memastikan simpanan ahli tidak digunakan bagi tujuan yang bercanggah dengan syarak terutamanya riba (faedah), maysir (perjudian) dan gharar (ketidakpastian) yang biasanya terdapat dalam pelaburan perbankan
konvensional dan insurans
;

Membantu ahli (sekiranya meninggal dunia) menyediakan dana simpanan ahli yang halal untuk diagihkan kepada waris sebagai pusaka.

Ahli bukan beragama Islam juga boleh memilih untuk bertukar kepada Simpanan Shariah KWSP sebagai alternatif kepada Simpanan Konvensional sedia ada:

Objektif pelaburan dan profil risiko yang sama;

Peruntukan aset strategik yang sama;

Pelaburan di dalam pelaburan beretika yang mematuhi prinsip syariah sahaja;

Pendedahan pelaburan yang minimum di dalam sektor kewangan berbanding Simpanan Konvensional.

3. Cara Tukar Akaun KWSP Konvensional kepada Simpanan Shariah KWSP Secara Online

Bagi membolehkan pertukaran Akaun Konvensional kepada Simpanan Shariah boleh dilakukan secara online, anda perlu mendaftar sebagai ahli i-Akaun terlebih dahulu.

Log masuk ke
i-Akaun (Ahli)
;

Kemudian, pilih tab Simpanan Shariah KWSP dan klik Daftar (
Register
);

Ikut panduan dan arahan pertukaran ke Simpanan Shariah KWSP. Anda perlu membuat pengesahan pengesahan maklumat ahli, akad Simpanan Shariah dan pengesahan persetujuan akad dengan memasukkan kod TAC yang akan dihantar ke nombor telefon anda yang berdaftar.

Untuk makluman, ahli tidak boleh kembali ke Simpanan Konvensional selepas tarikh kuat kuasa pilihan Simpanan Shariah. Namun begitu, ahli boleh membatalkan pendaftaran Simpanan Shariah sebelum tarikh kuat kuasa Akaun Simpanan Shariah. Info lanjut berkaitan Simpanan Shariah KWSP boleh dirujuk
di sini
.

4. Perbezaan Simpanan Shariah KWSP vs Konvensional

Berikut adalah perbezaan antara Simpanan Konvensional dan Simpanan Shariah KWSP yang anda perlu tahu:

Simpanan Shariah KWSP

Simpanan Konvensional KWSP

Keahlian

Semua ahli KWSP tanpa mengira agama, bangsa dan status warganegara boleh memilih untuk bertukar ke Simpanan Shariah

Semua ahli KWSP adalah tertakluk pada Simpanan Konvensional selagi belum memilih untuk bertukar ke Simpanan Shariah

Akad (Kontrak Shariah)

Tertakluk pada Akad Simpanan Shariah berdasarkan akad Wakalah

Tidak berkaitan

Kadar Dividen

Kadar dividen adalah berdasarkan prestasi sebenar pelaburan patuh Shariah, tiada jaminan kadar dividen minimum

Kadar dividen adalah berdasarkan prestasi sebenar pelaburan Konvensional (pelaburan patuh Shariah dan tidak patuh Shariah) tertakluk pada kadar dividen minimum 2.5 peratus

Perakuan Jawatan Kuasa Penasihat Shariah (JKPS)

Diperakukan oleh Jawatan Kuasa Penasihat Shariah KWSP dan tertakluk pada Rangka Kerja Tadbir Urus Shariah

Tidak berkaitan

Pertukaran Akaun

Ahli tidak boleh memilih untuk kembali ke Simpanan Konvensional selepas tarikh kuat kuasa

Ahli boleh memilih untuk bertukar ke Simpanan Shariah

5. Kadar Dividen Akaun Konvensional vs Akaun Simpanan Shariah KWSP

Kadar dividen KWSP
 untuk kedua-dua simpanan konvensional dan simpanan shariah KWSP boleh dikatakan agak kompetitif. Kadar dividen yang diisytiharkan mencerminkan prestasi sebenar pelaburan bagi kedua-dua simpanan ini.

Biasanya, kadar dividen yang diumumkan untuk kedua-dua simpanan ini akan menunjukkan sedikit perbezaan. Bagi mengetahui kadar dividen terkini, ahli boleh menyemak penyata terkini dividen KWSP dengan beberapa cara:

Hadir sendiri ke cawangan KWSP terdekat;

Semakan dividen KWSP melalui kiosk KWSP; atau

Semak dividen KWSP online melalui i-Akaun KWSP.

Semakan Dividen KWSP 2022 Melalui Portal i-Akaun

Untuk semakan dividen KWSP secara online, anda boleh ikuti langkah-langkah berikut:

Layari portal KWSP;

Masukkan ID Pengguna dan tekan Seterusnya;

Imej keselamatan akan dipaparkan – pastikan imej yang dipaparkan adalah betul berdasarkan frasa rahsia yang didaftarkan sebelum ini;

Masukkan kata laluan dan klik log masuk;

Maklumat berkaitan dividen KWSP anda akan dipaparkan.

Lakukan Penyucian Dividen KWSP Jika Belum Beralih ke Simpanan Shariah

Bagi ahli KWSP yang beragama Islam yang belum bertukar atau memilih untuk mengekalkan akaun simpanan di bawah Simpanan Konvensional, ia menjadi tanggungjawab ahli untuk
menyucikan dividen
 yang diterima setiap tahun. Ahli KWSP yang beragama Islam yang menyimpan di dalam Simpanan Konvensional bertanggungjawab menyucikan dividen yang diterima berdasarkan peratusan yang telah ditetapkan bermula pada tahun 2017.

Namun begitu, berdasarkan keputusan Muzakarah Khas Jawatankuasa Fatwa Majlis Kebangsaan, dividen yang diterima sebelum 2017 tidak perlu disucikan. Ini kerana, KWSP belum mewujudkan pilihan Simpanan Shariah buat ahlinya pada masa itu. Anda boleh rujuk laman web KWSP untuk info lanjut.

Selain itu, sekiranya anda ingin mendapatkan
insurans perubatan dan kesihatan
 untuk perlindungan tambahan kepada masa depan anda, layari laman web Qoala untuk info lanjut. Qoala merupakan
platform perbandingan dan pembaharuan insurans terbaik
 di Malaysia dengan jaminan
proses beli insurans
 yang mudah, selamat dan cepat.

Kongsi: